ته‌رم … چرۆ زه‌ند – Dengekan\nbyadmin_denegkan\tNovember 29, 2017\tGeneral\nبه‌یانیه‌كی پایزدا، پایزێكی زه‌رده‌په‌ڕ ، خۆر له پشت چیای گۆیژه‌وه به كزی ده‌رده‌كه‌وت،\nگه‌ڵای دارو دره‌خته‌كان به هێوری ده‌وه‌رین، ڕه‌نگاو ڕه‌نگ هه‌ر گه‌ڵایه‌و ره‌نگی گوڵێك ده‌كه‌وتنه سه‌ر زه‌وی . پێكانم لێم نه‌ده‌گه‌ڕان به ناویاندابرۆم، له دڵه ڕاوكێی دابووم، دڵه ڕاوكێی له كیس چوون.\nبرێك له هاتوو چۆیه‌كی بێ هێوربونه‌وه‌دابووم. نه‌مه‌ده‌ویست ژووره‌كه‌ت جێبێڵم. ژووری چاوه‌ڕوانی مه‌رگ له‌و ژووره‌كه‌تدا له مه‌ڵكه‌ندی له زێدی باب و باپیر. له ژووره كه‌ی كه گوزارشت له بوونت ده‌كات، ئه‌و ژووره‌ی گه‌نجینه‌ی ڕه‌نجی حه‌فتا ساڵ تێكۆشانته، له ئاواره‌یی، زیندانی و ده‌ستبه‌سه‌ری له به‌رده‌م پێخه‌فه‌كه‌تا ڕاوه‌ستاوم پێم نیه بچمه شوێنێكی تر. ئه‌و ژووره‌ی ته‌رمی مه‌رگی تێدا برایه ده‌ر. كاتێ هه‌ناسه‌یه‌كت هه‌ڵكیشا، جه‌سته‌ت له جوڵه كه‌وت، چاوه زه‌رده پرشنگداره‌كانت بۆ ٢٠ چركه كرایه‌وه، پێم وابوو تێم ده‌ڕوانی.\nدڵم بڕوایی نه‌دێنا كه ده‌ست به‌چاوه‌كانتدا بنێم و دایانخه‌م بابه گیان، بابه گیان، وه‌ڵامم بده‌وه بابه.\nدایكم به قوڵپی گریان و هێواشی ده‌ستی هێنا به چاوه‌كانتا، خاڵۆژنم به‌ده‌م هه‌نسكه‌وه ده‌یوت ته‌واو بوو.\nبابه چاوت لێكنا بۆ هه‌میشه، ئیتر ناتوانم بیان بینمه‌وه. به‌شینی دایكم تێگه‌یشتم كه باوكم كۆچی كرد، باوكم بۆ هه‌میشه ڕۆی، به‌ده‌م فرمێسك وهه‌نسكه‌وه ده‌سته‌كانی باوكم ڕاكێشا، قاچه‌كانی، پاشان دام پۆشی.\nوا ته‌رمێك هات له ده‌رگاكه‌ته‌وه، ته‌رمێكی به‌تاڵ، دیمه‌نی ته‌رم ڕای چڵه‌كاندم، له به‌رده‌م پێخه‌فه‌كه‌ت دانرا.\nباوكم خرایه ناو ته‌رمه‌كه و له ده‌رگاكه‌وه بردیانه ده‌ر. ته‌رم برایه ده‌ره‌وه‌ی ماڵ، ئیتر باوكم جارێكی تر به ده‌رگای ماڵدا نایه‌یته‌وه، باوكم برایه ده‌ره‌وه. من به‌راكردن دوای ته‌رمه‌كه كه‌تم، مه‌ڕۆ بابه گیان مه‌ڕۆ، مه‌ڕۆ… مه‌ڕۆ…… بابه مه‌ڕۆ، هاوڕێ مه‌ڕۆ، مامۆستاكه‌م توخودا مه‌ڕۆ، بێ تۆ ماڵ چۆل و دڵم خاڵی و ژینم تاڵ.\nته‌رم به ئوتومبیل برا، پاشان چارێكی تر بۆ ماڵئاوای، به‌به‌رده‌م ده‌رگاكه‌دا به ئوتۆمبیلێك ته‌رمی باوكمیان هێنایه‌وه به‌رده‌رگا. من پێم وا بوو ئوتۆمبیل بۆ ته‌رمه‌كه‌ت نایه‌ته به‌رده‌رگا.\nپێم وابوو قوتابیه‌كانت به‌شان ترمه‌كه‌ت هه‌ڵده‌گرن پێم وابوو خه‌ڵكی شاره‌كه‌م به كۆڵیان تۆ ده‌به‌نه گردی سه‌یوان، پێم وا بوو ده‌بێته قه‌ره‌باڵغی له پایته‌ختی ڕۆشنیری بۆ ناشتنی مێژووناس. پێم وابوو خه‌ڵكی مه‌ڵكه‌ندی، ده‌باشان و برایم پاشا گشتیان دێن له‌گه‌ڵمان. پێم وابوو، پیاده‌ڕه‌و پێش به ئوتومبیل ده‌گرن. پێم وا بوو زۆر شت ڕوو ده‌دا، به‌ڵام كه‌م له‌وانه ڕوویدا.\nئه‌وه‌ی ڕویدا، به‌رده‌وام پاڵم پێوه‌ده‌نرا تا دوور كه‌ومه‌وه له‌هه‌ڵگرتنی باوكم، له ته‌رم، نا من ته‌رم به‌شانم هه‌ڵنه‌گرم ئه‌وه باوكمه له ناویدا من هه‌ڵی ده‌گرم. ئه‌وه كه‌لتوره و من بێئاگام له‌م نه‌ریته، ئه‌وه ئاینه من په‌یڕه‌وی ناكه‌م، یان ڕێو ڕه‌سمی نه‌ته‌وه‌كه‌م من تێناگه‌م،\nئه‌وه ته‌رمی باوكمه، من ده‌مه‌وێ هه‌ڵیگرم به شانم. هه‌ڵیده‌گرم تا ئه‌و كاته‌ی به‌خاكی ده‌سپێرم، ئه‌و خاكه‌ی بست به بستی شارو لادێت به ١٣ پیاده‌ڕه‌و پێیدا ڕۆشتوه.\nئه‌و خاكه‌ی كه خۆت فه‌رموت له هه‌ر شوێنێ بمنێژن گشت پارچه‌یه‌كی كوردستان نیشتمانمه. ئه‌و خاكه‌ی ناسمانه‌ت بۆ ساغ كردوه، نه‌خشه‌ت بۆ كێشا. ته‌رم به‌خاك سپێردرا، به خاكی نیشتیمان. به‌رده‌كان به چین داده‌نران، پاشان به‌گڵ داده‌پۆشرا،هێدی هێدی گڵی سه‌ر گۆڕه‌كه‌م ده‌كرد به لاشه‌ی باوكمدا. باوكم ئیتر به خاكی نیشتمان سپێردرا.\nله‌و كاته‌دا مردنی باوكم نه‌مری بوو. مردنی باوكم مێژوویه‌كی سه‌روه‌ری بوو.\nڕوحی باوكم وه‌ك په‌پوله‌یه‌كی سپی بێگه‌رد ڕۆی ڕووه‌و ئاسمان، بوو به خۆرو تیشكه‌كانی جارێكی تر دایه‌وه له ڕوخسارمان. نه‌رمه بایه‌ك هه‌ڵی كرد، لاپه‌ڕه‌ی په‌رتووكه‌كانی ژاكاند، هه‌ر په‌رتووكه‌و له شه‌قامێ، هه‌ر لاپه‌ڕه‌و له گۆڕه‌پانی شاری، له سوچێكی لاكۆلانی ده‌نیشته‌وه. هه‌ر لاپه‌ڕه‌و به‌رز به‌رز ده‌فڕین له‌ناكاو له‌سه‌ربانی مزگه‌وتێ. له به‌رده‌م ده‌رگای كلێسایه‌ك، له گۆڕه‌پانی شار یه‌ك یه‌ك ده‌نیشتنه‌وه له به‌رده‌م سپی پێست و ڕه‌ش پێستێكدا له‌به‌رده‌م ژن و پیاودا بێ جیاوازی، له به‌رده‌م قوتابیانی شاره‌كه‌م له‌كوڕ و كچ له پیرو جوان. هه‌ر لاپه‌ڕه‌و گوزارشت بوو له واتاكانی باوكم له تێڕوانینی بۆ ژیان. هه‌ر لاپه‌ڕه‌و سه‌رگوزشته‌ی گه‌له‌كه‌م بوو به نه‌خشه‌وه ده‌كه‌وتنه خوار. كه‌مێ له لاپه‌ڕه‌كان ده‌كه‌وتنه به‌رده‌م قوتابخانه‌و زانكۆكان ده‌كه‌وتن و قوتانیه‌كان یه‌ك یه‌ك ده‌یان گرته‌وه پاشان به‌ڕیز ده‌یان خوێنده‌وه.\nنوسرابوو من دڵنیام ڕۆژی دابێ، ڕۆژی نه‌وكانی نوێ، ئه‌م نه‌وه ماستاو چیه نا، ئه‌م نه‌وه سه‌رقاڵه‌ی دین و سیاسه‌ت نا، ئه‌و نه‌وه ناوشیاره نا، نه‌وه‌یه‌كی ڕۆشنبیر، زۆر ڕۆشنبیر، ڕیزیان به‌ستوه بۆ وه‌رگرتنی خوێندنی باڵا له‌لای كتێبخانه‌كه‌ت، هه‌ریه‌كه‌یان بابه‌تێكی په‌رتووكه‌ی تۆیان پێیه بۆ نامه‌ی دكتورا، سوود له زانیاری په‌ڕتووكه‌كانت ده‌بینن.\nوه‌ره بابه گیان وانه‌یه‌كی نوێی ژیانم بۆ شیكه‌وه. من وه‌ك منداڵه‌كه‌ی جاران ڕاده‌كه‌م به‌دواتا، تا به پیاده‌ڕه‌وی به پێكانی تۆ بگه‌مه‌وه.\nوه‌ره بابه با قۆڵ بكه‌ین به قۆڵی یه‌كدا بچینه‌وه بۆ قوتابخانه‌ی لادێكان.\nوه‌ره بابه گیان با بڕۆین بۆ مه‌ڵبه‌ندی ڕۆشنیری، كتێبخانه‌و، مۆزه‌خانه‌و ئاسه‌واری كه‌لتۆری كۆن، كۆنفرانس كۆڕو شانۆ ئاشنام كه‌وه جارێكی تر به جیهانی وێژه‌و ئه‌ده‌ب.\nوه‌ره بابه گیان بابڕۆین بۆ كۆڵانه‌كانی سلێمانی،مێژوه‌كه‌یان تۆماركه‌وه.\nوه‌ره ئه‌م جاره‌یان نه‌خشه‌یه‌كی دی داڕێژه بۆ نیشتمان.\nوه‌ره بابه گیان گردی سه‌یوان جێهێڵه، بگه‌ڕێوه بۆ ژووره‌كه‌ت له مه‌ڵكه‌ندی، په‌ڕتوكه چاپ نه‌كراوه‌كانت ده‌ربێنه، ئه‌مجاره‌یان تۆمارێكی نوێی ته‌مه‌ن بنووسه‌وه.\nPrevious نیگا و تابلۆ …. سه‌ردار جاف\nNext شه‌ڕی نه‌وت و کۆمپانیاکان.. شه‌ڕی به‌رژه‌وه‌ندی خه‌ڵکی کوردستان نیه! …. نوری به‌شیر:\nسێبەرەکانی جەنگ …. شاخەوان برایم عەبدوڵڵا


ئارام بنوو پیاوە جوامێر و مەردەكەی گەرمیان – Knwe.org\nسەرەکی » مانشێت » ئارام بنوو پیاوە جوامێر و مەردەكەی گەرمیان\nهەر كاتێك وشەی جوامێر یان پیاوی مەردم دەكەوێتە بەر گوێ، یەكسەر كاك سەڵاحی كوێخام دێتە بەرچاو. كاك سەڵاح نموونەی مەردایەتی و مێرخاسی و پەرۆشی بوو بۆ خاك و نیشتمان. پێشمەرگەیەكی پارتیزان و دڵسۆز، دەوڵەتمەدار و بەرپرسێكی دەست و دامێن پاك و رەوشت بەرز و بە هەموو مانایەك مەرد.\nكاك سەڵاح زۆر جیاواز بوو و تا دواساتەكانی ژیانی بە پاكێتی و بە هەمان ئەو بیر و باوەڕەوە ژیا، كە لە گەنجێتیدا لەپێناویدا بووە پێشـمەرگە و هەرگیز رێگەی نەدا ناو و ناوبانگی لەكەدار بێت.\nكاك سەڵاح وەكچۆن لە سەردەمی شاخ و پێشمەرگایەتیدا مەرد و جوامێر بوو، لە قۆناغی پاش پێشمەرگایەتیشدا هەر مەرد و جوامێر مایەوە. نەیهێشت پلە و پۆست ناوی بزڕێنێت. ئەو دەسەڵاتە زۆرەی وەك سەرپەرشتیاری ئیدارەی گەرمیان هەیبوو، بەكاری نەهێنا بۆ بەهێزكردنی پێگەی خۆی یان بۆ پڕكردنی گیرفانی.\nلە دوا كۆنگرەی یەكێتی، لە ناو گەرمییانیەكاندا رەنگە كاك سەڵاح خۆشەویسترین و بەهێزترین ئەندامی كۆنگرە بووبێت، كەچی پاشەكشەی كرد بۆ هەندێك هەڤاڵی تر، تا گرژی نەكەوێتە ناو كۆنگرەوە.\nلە ژیانمدا لە كەم شت پەشیمانم. بەڵام هەست دەكەم غەدرم لەم پیاوە مەزنە كرد. دوو ساڵ بوو داوای دەكرد خانەنشینی بكەم و هەڤاڵێكی تر لە شوێنەكەی دەستبەكار بێت، بەڵام من لێی پاڕامەوە كە لەبەر هەستیاریی دۆخەكە و ئەو هاوسەنگییەی رایگرتبوو و هەروەها لەبەر ئەو رێزەی كە لە گەرمیان هەیبوو، بەردەوام بێت لە خزمەتكردنی گەرمیان. ساڵی رابردوو بەڵێنم پێدا كە یەكساڵی دیكە بەردەوام بێت خانەنشینی دەكەم. ئەوەبوو سەرەتای مانگی سێپتەمبەری ئەمساڵ خانەنشین كرا.\nبەڵێ كوێخا جوامێرەكەی گەرمیان دوو ساڵ تەنیا لەبەر خاتری من و هەستكردن بە بەرپرسیارێتی، ویست و خواستی خۆی و هاوسەرە بەڕێزەكەی مامۆستا هیام-ی بەلاوەنا و لە پۆستەكەی بەردەوام بوو.\nئێستا پەشیمانم و هەست ئەكەم غەدرم لە خۆی و مامۆستا هیام-ی هاوسەری كرد، كە بە پێداگرییەكانم نەمهێشت لانیكەم دوو ساڵ بە ئارامی و دوور لە فشاری بەرپرسیارێتی پێكەوە بژین. زۆر دڵگرانم كە نەیتوانی یەك رۆژ چێژ لە ژیانی خانەنشینی ببینێت، چونكە هەر كە خانەنشین بوو، تووشی پەتای كۆرۆنا بوو. لێرەدا هیچم نییە بیڵێم، جگە لەوەی زۆر داوای لێبوردن بكەم لە مامۆستا هیام.\nهیوادارم كاك سەڵاح و ئەداكەی نموونەیەك بێت بۆ ئەو كەسانەی نایانەوێت مێژووی خۆیان بە كاری نەشیاو ناشیرین بكەن. ژیان و تێكۆشانی كاك سەڵاح فێرمان دەكات هەر كەسێك كە ئەمڕۆ لەهەر بوارێكدا ناوبانگێكی هەیە، ئەگەر بە پاكی و بە رەوشت بەرزییەوە بژین، ئەوانیش دوای خۆیان وەك كوێخا جوامێرەكەمان بە جوانی دەچنە ناو مێژووەوە.\nهەرچەندە وشەكان زۆرجار لە ئاست شكۆ و ناوبانگ و مێژووی مرۆڤە مەزنەكاندا كورت دەهێنن، بەڵام دوای هەموو ئەو ساڵانەی یەكتر ناسینمان، هەست دەكەم تەنیا وشەیەك كە شیاو بێت لەپاڵ ناوی كاك سەڵاحدا دایبنێم، ئەوەیە كە بڵێم: كاك سەڵاحی مەرد.\nرۆحت شادبێت كاك سەڵاح .. كوێخاكەی خۆم و گەرمیان


سه‌ره‌تا ئه‌م قه‌زایه یه‌كێك بووه له ناوچه دابڕێنراوه‌كانی باشووری كوردستان و سه‌ربه پارێزگای مووصڵ بووه كه ناوه‌نده‌كه‌ی ئێسفنه بووه، به‌ڵام له 13ی ئاداری ساڵی 1991 دانیشتوانی قه‌زای شێخان ڕاپه‌ڕینیان له دژی حزبی به‌عس ئه‌نجامداو توانیان شێخان له ته‌عریبكردن و زوَرداری به‌عسیه‌كان پاك بكه‌نه‌وه. ئێستا ئه‌م قه‌زایه یه‌كێكه له قه‌زاكانی سه‌ربه پارێزگای دهوَك و ناوه‌نده‌كه‌ی شاری شێخانه. ئه‌م قه‌زایه له‌م ناحیانه پێكهاتووه (قه‌سروَك، زێلكان، باعه‌درێ، ئه‌تروش).\nقه‌زای شێخان به‌دووری 49كم ده‌كه‌وێته به‌شی ڕوَژهه‌ڵاتی شاری دهوَك، به دووریی 116كم ده‌كه‌وێته باكووری ڕوَژئاوای شاری هه‌ولێر و بو دووری 47كم ده‌كه‌وێته باكووری شاری مووصڵ.\nبه قه‌زابوونی ئه‌م شاره ده‌گه‌ڕێته‌وه بوَ ساڵی 1924، به‌ڵام له 1958\_7\_14 ڕووبه‌ری كارگێڕی ئه‌م قه‌زایه بچووك كرایه‌وه به‌شێوه‌یه‌ك له ساڵی 1959 ناحیه‌ی باشیك خرایه سه‌ر موصڵ و پاشان خرایه سه‌ر قه‌زای حه‌مدانیه، له ساڵی 1970 ناحیه‌ی ئه‌لقوش خرایه سه‌ر تلكێف.\nله‌م شاره‌دا كورد و عه‌ره‌ب و ئاینه‌كانی ئیسلام و ئێزیدی و مه‌سیحی تێدا وه‌ك برا ده‌ژین، كه له‌لایه‌ن مه‌سیحیه‌كان و هه‌ندێك عه‌ره‌ب به‌م شاره ده‌وترێت (عین سفنی).\nناوچه‌كه به كشتوكاڵ به‌ناوبانگه و له‌م چه‌ند ساڵه‌ش نه‌وتی لێ دوَزراوه‌ته‌وه. چه‌ند شوێنێكی گرنگی گه‌شتیاریش ده‌كه‌وێته ناوچه‌ی شێخانه‌وه، وه‌ك (مه‌زارگه‌ی لالش، شوێنه‌واره‌كانی خنس، شوێنه‌واری جه‌ڕوانه، سه‌یرانگه‌كانی ئه‌تروَش، مه‌زارگه‌ی شێخ نوره‌دین بریفكانی).\nناوی شێخان بوَ وشه‌ی شێخ ده‌گه‌ڕێته‌وه كه شوێنی شێخه‌كانی ئێزیدی بووه، وه‌ك (شێخ هادی و شێخ هادی دووه‌م و شێخ حه‌سه‌ن) بووه.\nكه‌ش و هه‌وا:\nزستانی سارد و مامناوه‌نده و هاوینی گه‌رم و ووشكه.\nژماره‌ی دانیشتوانی قه‌زای شێخان به‌پێی نه‌خشه‌ی ژماره‌ی دانیشتوانی پێشبینیكراوی ده‌سته‌ی ئاماری سه‌ر به وه‌زاره‌تی پلاندانانی حكومه‌تی هه‌رێمی كوردستان بۆ سالی 2018 له 161,751 كه‌س پێكدێت.\nئا/ سندوس محمد ابراهیم\nئه‌م بابه‌ته 350 جار خوێنراوه‌ته‌وه


ANF | یه‌كێتیی ئه‌ورووپا ڕاپۆرته‌كه‌ی ده‌رباره‌ی توركیا ئاشكرا كرد\nیه‌كێتیی ئه‌ورووپا ڕاپۆرته‌كه‌ی ده‌رباره‌ی توركیا ئاشكرا كرد\nكۆمسیۆنی ئه‌ورووپا ڕاپۆرتی پێشكه‌وتنی توركیای ئاشكرا كرد. به‌رپرسی دۆسیه‌كه كۆمیسه‌ر یۆهانس هاهن ڕایگه‌یاند، ئه‌وان هیچ پڕۆژه‌یه‌كیان نییه بۆ گه‌شكردنه‌وه‌ی په‌یوه‌ندییه‌كان له‌گه‌ڵ توركیا.\nچوارشه‌ممه, 29 May 2019, 18:43\nبه‌رپرسی دۆسیه‌ی پێشكه‌وتن له كۆمسیۆنی ئه‌ورووپا یۆهانس هاهن ڕاپۆرتی پێشكه‌وتنی ٧ وه‌ڵاتی پێشكه‌ش كرد كه له‌ناویاندا توركیاش هه‌یه.\nڕاپۆرته‌كه پێشكه‌شی كۆمیته‌ی كاروباری ده‌ره‌وه‌ی په‌رله‌مانی ئه‌ورووپا كرا و تیایدا هاتووه، توركیا به به‌راورد له‌گه‌ڵ ساڵانی پێشوو له ڕووی دیموكراتی و مافه‌كانی مرۆڤه‌وه پاشه‌كشه‌ی جددی كردووه.\nهان ڕایگه‌یاند، پێشێلكردنی مافه‌كانی مرۆڤ زیاتر ته‌شه‌نه‌ی كردووه و له ڕووی ئابووریشه‌وه له زۆر هه‌رێم «پاشكه‌وتن» هه‌یه. گوتیشی، توركیا به‌رده‌وامه له دووركه‌وتنه‌وه له یه‌كێتیی ئه‌ورووپا.\nله درێژه‌ی ڕاپۆرته‌كه‌دا هاتووه، توركیا له ڕووی ئازادیی ڕاده‌ربڕین، خۆپیشاندان و مافه‌كانی دیكه له دۆخێكی خراپدایه. فشاری سیاسی له‌سه‌ر دادوه‌ر و داواكارانی گشتی كاریگه‌ریی نه‌رێنی له‌سه‌ر سه‌ربه‌خۆیی ده‌سه‌ڵاتی دادوه‌ری دروست كردووه.\nیۆهانس هاهن سه‌باره‌ت به په‌یمانی په‌نابه‌ران له‌گه‌ڵ توركیا سوپاسی خۆی پێشكه‌ش كرد و گوتی، له بابه‌تی به‌رژه‌وه‌ندیی هاوبه‌ش به‌رده‌وام ده‌بن له هاوكارییه‌كانیان.\nهه‌ر له ڕاپۆرته‌كه‌دا باس له هه‌ڵبژاردنی ٣١ی ئاداری شاره‌وانییه‌كان كراوه. سه‌رنج خراوه‌ته سه‌ر ٤ شاره‌وانی كه هه‌ده‌په به‌ده‌ستیهێنابوون به‌ڵام ڕاده‌ستی هه‌ده‌په نه‌كراون. هه‌روه‌ها ئاماژه به دووباره‌كردنه‌وه‌ی هه‌ڵبژاردنی ئیسته‌نبووڵ كراوه.\nدوای پێشكه‌شكردنی ڕاپۆرته‌كه، ڕاپۆرته‌ری په‌رله‌مانی ئه‌ورووپا بۆ كاروباری توركیا كاتی پیری و چه‌ند په‌رله‌مانتارێكی ئه‌ورووپا ئاماژه‌یان به بارودۆخی زیندانه‌كانی توركیا كرد. په‌رله‌مانتاران گوتیان، پێویسته له به‌رانبه‌ر زیندانی كردنی ژنانی حه‌كیم و مامه‌ڵه‌ی خراپ له‌گه‌ڵ دیپلۆماتانی ئه‌نقه‌ره بێده‌نگی بشكێنرێت.


واشنتۆن ناوێرێت هێرش بکاتە سەر ئێران - Mehr News Agency\n24 gulanê 2018 - 08:26\nNews Code 19040\nشەمخانی بۆ "الجزیرە":\nواشنتۆن ناوێرێت هێرش بکاتە سەر ئێران\nسکرتێری ئەنجوومەنی باڵای پاراستنی ئاسایشی نیشتمانی ئێران لە وتووێژ لە گەڵ کەناڵی "الجزیرە" بە ئاماژە بەوەی کە واشنتۆن ناوێرێت هێرشی سەربازی بکاتە سەر ئێران، لە وەڵامی بە پەلەی ئێران بە هەرجۆرە هەڵمەتێکی دەستدرێژکارانەی ئەمریکا هەواڵی دا.\nبە ڕاپۆرتی ئاژانسی هەواڵی مێهر، عەلی شەمخانی سکرتێری ئەنجوومەنی باڵای پاراستنی ئاسایشی نیشتمانی ئێران لە وتووێژ لە گەڵ کەناڵی "الجزیرە" وتی: هەر جۆرە هەڵمەتێکی دەستدرێژکارانەی ئەمریکا لە ئاوەکانی کەنداوی فارس بەرەوڕووی کاردانەوەی ڕاستەوخۆ و بە پەلەی ئێران دەبێتەوە.\nڕاشیگەیاند: ئەنساروڵڵای یەمەن ڕەزامەندیی خۆی بۆ پێشنیاری ئاگربڕی ئەورووپا لە مانگی ڕەمەزان دەربڕی، بەڵام ڕیاز ئەو پێشنیارەی قبووڵ نەکرد.\nسکرتێری ئەنجوومەنی باڵای پاراستنی ئاسایشی نیشتمانی ئێران وتیشی: واشنتۆن ناوێرێت هێرشی سەربازی بکاتە سەر ئێران و سیاسەتی گەمارۆکان سیاسەتێکی دۆڕاوە.\nشەمخانی ئاماژەی بەوەش دا: پلانی مووشەکیی ئێمە جێی دانوستان نییە و ئێمە درێژە بە گەشەی توانستی مووشەکیمان دەدەین و بەردەوام دەبین لە پاڵپشتیی حیماس، جیهادی ئیسلامی و حزب و ڕەوتی بەرخودان.\nزیادیشی کرد: ئامادەی دەسپێکی گفتوگۆی سازێنەر و عەقڵانی لە گەڵ سعوودییەکان بە بێ هیچ پێشمەرجێکین.\nسکرتێری ئەنجوومەنی باڵای پاراستنی ئاسایشی نیشتمانی ئێران جەختی لەوەش کرد: لە سووریا ناکشێینەوە و ئامادەبوونی ئێمە لە خاکی ئەو وڵاتە لە سەر داوای دەوڵەتی سووریایە. ڕژیمی زایۆنی پەیامێکی ئاشکرای سەبارەت بەوەی کە هەر جۆرە دەستدرێژکارییەک بۆ سەر سووریا، بەرەوڕووی کاردانەوەی توند و بەزێنەر و یەکلاکەرەوە دەبێت، وەردەگرێت.


بزوتنەوەی گۆڕان: كۆبونەوەیەكی راشكاومان لەگەڵ سەرۆكی هەرێم كردوە – wazho.net\nنێچیرڤان بارزانی سەرۆكی هەرێمی كوردستان سەردانی بزوتنەوەی گۆڕانی كردو دوای كۆبونەوە لەگەڵیاندا رایگەیاند: وەڵامدانەوەی لایەنەكان بۆ چارەسەركردنی گرفتەكان زۆر باشە.\nنێچیرڤان بارزانی لە لێدوانێكدا بۆ میدیای فەرمی بزوتنەوەی گۆڕان وتی: ئەم سەردانەم بۆلای لایەنەكان زۆر پێخۆشبوە هەمویان تەئكید دەكەنەوە كە پێویستە یەكڕیزبین و لێكتێگەیشتن لەنێوانماندا هەبێت بۆ خێری ئەم وڵاتە كە ئەمە بەلای منەوە لە هەموو شتێك گرنگترە.\nلەبارەی ئەو راگەیاندنەی كە خەڵك نائومێدە سەرۆكی هەرێم وتی: خراپی بژێوی ژیانی هاووڵاتیان جێی نیگەرانی حكومەت و پەرلەمان و سەرۆكایەتی هەرێمیشە، ئەمە بەشێكە لەوەی دەبێت لەگەڵ لایەنە سیاسییەكان و حكومەت و پەرلەمان گفتوگۆی لەبارەوە بكەین و چارەسەری بكەین.\nلەبارەی ئەوەی كە بلاسخارت نێردەی تایبەتی نەتەوە یەكگرتوەكان لە عیراق كە وتی قەوارەی هەرێم مەترسی لەسەر سەرۆكی هەرێم وتی: ئەوەی كە وترا بەبۆچونی من پەرۆشیە بۆئەوەی لەناو كوردو هەرێمی كوردستاندا كۆدەنگی هەبێت، دەبێت ئەو نیگەرانیە بە بایەخەوە وەربگرین نەك بلاسخارت یاخود كەسێكی تر كە وتوبێتی دەبێت كاربكەین بۆئەوەی لێكتێگەیشتن لەناو هەرێم دروستبكەین بۆئەوەی باشبێت.\nلەبارەی پەیوەندی نێوان یەكێتی و پارتی، نێچیرڤان بارزانی وتی: ئێستا پەیوەندی یەكێتی و پارتی باشە خراپ نییە دانیشتنی زیاتریش دەكەین. لەلایەكی ترەوە دلێر عەبدولخالق وتەبێژی بزوتنەوەی گۆڕان رایگەیاند: ئێمە كۆبونەوەی راشكاوانەمان هەبوو، چونكە دۆخی خەڵك خراپەو پەیوەندی خراپی نێوان یەكێتی و پارتی كاریگەریی خراپی لەسەر هاووڵاتیان هەبوە.\nوتیشی: بە راشكاوی داوامان لەسەرۆكایەتی هەرێم كردوە بەدەم داواكانی هاووڵاتیانەوە بڕوات وەك دامەزراوەی نیشتمانی و ئەو هۆشداریدانەی دیپلۆمات و نێردەی نەتەوە یەكگرتوەكان دەیدات كە هەرێم لەبەردەم مەترسیدایە بەهەند وەربگرێت.\nكێشەی دیپۆرتكردنەوەی كوردانی بەریتانیا گەیەنرایە ئەنجومەنی نوێنەران


سمیناری دوکتور قاسملو(٣)،مێژوی کورتی حیزبی دیموکرات!، سەید ئەحمەد حوسێنی – PMNews\n– ڕیبەرایەتی چەند قۆناغی بە سەر دا هاتووە.\n– زەمانی کۆماری کوردستان , لە زەمانی کۆمار ئوسولی دیاری کراو بۆ هەڵبژاردنی ڕیبەرایەتی نەبوو هەروا دیاری دەکرا و دوایەش بونەتە ڕیبەری بۆ کۆماریش، جیا لە پێشەوا و چەند کەس (یەک یا دوو ) کەسی دیکە نە تەجروبەیان بوو، نە تاقیکردنەوە، نە شارەزایی و نە بیروباوەڕێکی قایمیان هەبوو، ئەوەی دوای تێکشکانی کۆمار شەهید بوون باشترینان بوون.\nئەوانەی کە مانەوە تا ماوەیەک بە نێوی حەوزەی کۆنە دیموکراتان تێکۆشانیان هەبوو، سونع و ساڵیان زۆر بوو لە باری سیاسیەوە وەک کادرێکی دەرەجە چواری ئێستای ئێمە نەدەهاتنەوە، هیچکام لەو ڕێبەرانە دەستیان بە تێکۆشانی حیزبی و زیندو کردنەوەی حیزب نەکرد.\nفروهەر بەشداری کرد لە زیندو کردنەوەی حیزب، ڕێبەرایەتی تازە کە دەبوو پێک بێتەوە دەستیان بە زیندو کردنەوەی حیزبی دیموکرات کرد، جەوان بوون، تەنانەت دوای ۲٨ی مورداد ڕۆژنامەی کوردستان بە نهێنی دەر دەچوو، کۆمیتەیەک بە نێوی مهاباد پێکهات، دوایی نێوی نرا کۆمیتەی کوردستان.\nهەم جەرەیانی فکری هەم شێوەی کار لەو ڕێبەرایەتیەدا بەرچاو دەکەوت. یەکیان پاشماوەی کۆمەڵەی ژێکاف کە دوو شتی تێدا بوو، بیروباوەڕی ناسیۆنالیستی سرف (وشک) لە بارەی شێوەکاریش شیوەی عەشیرەتی و فەردی هەڵقوڵاوی فەرهەنگی خەڵ.\n– نمونەیەکی زیندو یەکێک لە ئەفسەرەکان کە دەچوەوە گوندەکەی خۆی لە لای پێشەوا کوتبوی کە عەیبە بە ئەستێرەیەکەوە بچمەوە گوندەکەم پێشەوا ئەستێرەیەکی دیکەی پێدابوو، بەڵام وتبوی دەبێ تەنیا لە گوندەکەی خۆتان لێی دەی ئەگەر هاتیەوە دەبێ لێی کەیتەوە.\n– جەرەیانی دیکەی پاش موسەدیق کە دەستی پێکرد جەرەیانی تودەیی بوو یارمەتی دا کە حیزب زیندو بێتەوە، تەنیا نێوی حیزب بوو ئەگینا هەموو دەستورات لە تاران لە لایەن ڕێبەرایەتی تودە ڕا دەهاتەوە پێکهێنانی تەشکیلات و شانە و … دەستی پێکرد.\n– دوایی کومیتەکەمان بوو بە کۆمیتەی کوردستان ڕەحمەت شەریعەتی لە سنە تێدا بەشدار بوو، لە تاران کۆمیتەیەک پێکهاتبوو بە نێوی٭کاک٭ (کۆمیسیۆنی ئازەربایجان و کوردستان) کە نوێنەری هەر دوولای تێدا بوو، هەموو دەستوراتی حیزبی تودە بەڕێوەی دەبرد، حیزبی تودە یارمەتی دەدا، دوای ٢٨ی مورداد لە چاپخانەیەک ڕۆژنامەی کوردستان پێنج ژومارەی لێ چاپ کرا، ئەو ڕێبەرایەتیە تا ساڵی ١٣٣٤ بە نێوی کۆمیتەی کوردستان فەعالیەتی هەبوو دوایی کە حیزبی تودە زەربەی خوارد ئەفرادەکەی گیران، کۆنفڕانسێک لە سەید ئاوا لە ماڵی سەید ڕەسوڵ پێکهات، بڕیار درا قەتعی ڕابیتە لە گەڵ حیزبی تودە بکەین، چونکە نیسبەت بە جەرەیانی موسەدیق پۆلیس زەدە ببوو، عەزیزی یوسفی، قادر شەریف، عەوڵای ئیسحاقی و ……\nلە سەر ئەو ئەساسە ڕۆیشتین، بڕیار درا لە دەرەوە پێوەندیان لە گەڵ بگرین هەم لە گەڵ حیزبی تودە، هەم لە گەڵ سۆڤیەتیەکان.\nلە ساڵی ١٣٣٤ بە دوور و درێژی قسەمان کرد، کوتیان بگەڕێنەوە، ڕافیل نمایەندەی سۆڤیەتیەکان هەم ڕادمەنش، سۆڤیەتیەکە ناوی پاشکرۆف بوو ئەوەڵ جار بوو ئەو کات لە گەڵ شیوعی کە چەند دەستە بوون لە گەڵ پارتیش ئاشنا بووین و تەماسمان گرت، بە داخەوە دوایی کاک عەزیز یوسفی گیرا، ڕەحمەت شەریعەتی و غەنی بلوریان گیران، ساڵی ١٣٣٦ چومە دەرێ دوایی شۆڕشی عەبدولکەریم قاسم دەستی پێکرد لە گەڵ بارزانی پێکەوە لە پڕاگ هاتینەوە.\n– عەوڵای ئیسحاقی مابووە دانیشتین بڕیارمان دا دەسبەکار بینەوە بەڵام سەرنەکەوتین، لە گەڵ بارزانی نێوانمان زۆر خۆش بوو جارێک بانگی کردم وتی: تۆ دەبێ سکرتێری پارتی دیموکراتی عێراق بی، قەبوڵم نەکرد، دەیەویست ڕێبەری کورد لە عێراق و تورکیە بە دەست خۆیەوە بگرێ.\nئیسحاقی کەوتە ئەو خەتە عەشیرەتیە، لە ساڵی ١٣٣٩ تا ١٣٤١ لە دەرەوە ئاگاداری وەزعی حیزب بووم ئەو دوو ساڵە حیزب کەوتە دەستی مەلا مستەفا، تا کۆنگرەی دوهەمیان پێکهێنا، چەند کەسیان بە نێوی جاسوس دەرکرد، یەکیان من بووم (قاسملو) ساڵی ١٣٤٦ چەند کەس ئەفرادی سادقی حیزبی نەچونە ژێر باری عەوڵای ئیسحاقی، چوونەوە ناوخۆی وڵات تەنیا یەک نەفەر حەمەدەمین سیڕاجی هەڵات ئەوانی دیکە شەهید بوون، (موعینی – ئاوارە- شەریفزادە) ئەو فاسیلە حیزب هەر بە نێو مابوو، دوای بەیانی ١١ی ئازار کە من هاتمەوە حیزب بە ناو حیزب بوو. ئەمیر قازی نوێنەری حیزب لە لای پارتی بوو، ئەمن لە گەڵ حەسەن رەستگار چووینە لای بارزانی، لە سەر پردی سیروان حەسەن رەستگار چەند جار لە سەر یەک سڵاوی لە نەفەرێک کرد کوتم ئەو کەسە کێیە؟ وتی مەسئولی پاراستنی پارتیە ئەوە زۆر موهیمە! وتم ئەو هەمووە سڵاوەی بۆ چیە؟\nلە واقیع دا ئێمە نە ڕێبەرایەتیمان هەبوو نە حیزب بووین! ساڵی ١٣٤٩تا دەگەینە کۆنفڕانسی سێهەم . لە ساڵەکانی ٤٦- ٤٧ باشترین کادرەکانی حیزبمان شەهید بوون، دوایە عیدەیەک هاتن نێوی خۆمان نا حیزبی دیموکراتی کوردستانی ئێران، (ئەمیر قازی- عەوڵا حەسەن زادە- هێمن- حەسەن ڕەستگار ) هەر وەها حەمەدەمین سیڕاجی- یوسف ڕزوانی لە لایەکی دیکە بە قەولی خۆمان جەناحی موتەرەقی بوون.\nعەوڵای ئیسحاقیان لە سنوور دور خستەوە بارزانی بە نیسبەت تەعەهودی بە شا بردبویانە بادینان دوایە هەڵات چووە بەغدا، لە کۆنفڕانسی سێهەم بڕیار درا عەوڵای ئیسحاقی وەدەر نێن ئەمن موخالف بووم کوتم دەبێ خۆشی لێرە بێ، حەمەدەمین سیڕاجیمان ناردە لای کە نەزەری چیە؟ کوتبوی خانویەک لەو لای بەغدا بگرین خائینەکان لەوێ ئیعدام بکەین، دوایە بە نهێنی لە گەڵ بارزانی پێوەندی گرتبوو حەتا لە گەڵ ئەمریکاش، چونکە بارزانی ئەو کارەی پێ ئەسپاردبوو، (سەفارەتی ئەمریکا لە بەغدا). بەعسیەکان زانیبویان و شەرت و گومیان کرد لیباسەکانیان ناردەوە!\n– بەرنامە و پێڕوەی ناوخۆمان دیاری کرد دوایە کۆنفڕانس بگرین و دوایە کۆنگرە بگرین، ڕێبەرایەتی بوونە حەوت(٧) کەس قاسملو – ڕێزوانی و سڕاجی و ئەو چوار کەسەی دیکە.\n– چەندین کۆبونەوەمان کرد دوو مانگ بە من سپێردرا کە تەرحێک ئامادە بکەم (بەرنامە و ئەساسنامە) بڕیار درا سەر بە خۆ بین سانتریالیزمی دیموکراتیک دابنێن پێویست بوو لە گەڵ جەرەیانی فکری خەبات بکەین فکری بارزانی کە نوێنەری ئەمیری قازی بوو، ئەمیری قازی لە بەند دا بە بێ ئەمری بارزانی ئاوی نەدەخواردەوە، حەتا بۆ بڵاو کردنەوەی کوردستان دەیگوت دەبێ بارزانی ئاگادار بێت. ئەوە یەک خەت بوو.\n-ئەوی دیکە خەتی تودە بوو، کەریم حیسامیش گەڕابوەوە سیڕاجی لە گەڵ تودەییەکانی ئینقلابی (مائۆئیستەکان) کە زۆر گەرم بو پێوەندی گرتبوو، لە گەڵ کەریم حیسامی ئیختلافی زۆریان هەبوو، یەک لایەنگری مائۆ ئەوی دیکە لایەنگری برژنیف بوو، دەبوو ئەو وەزعە ڕابگرین، شەڕی عیراق و بارزانی دەستی پێکرد. دەوڵەت ڕادیۆکەمانی شەش مانگ داخست کۆنفڕانسی سێمان ساڵی ١٣٥٠ لە کۆیە، کوردستانی عێراق گرت. ٣٩ کەس بووین دەستمان بە تێکۆشان کرد یازدە (١١)کەس بووینە ئەندام لە کۆنفرانسی سێهەم دا، حەسەن ڕەستگار و ڕەسوڵ پێشنماز فێڵێان لێکردین ڕەئیان بە سیڕاجی نەدا، ئەمنیش کوتم نایکەم دوایە پاشەکشەیان کرد مەسەلەکە تەواو بوو سیڕاجی ڕەئی هێنایەوە و منیش کردم .\nدوایە ساڵی ١٣٥٢ کۆنفڕانسی دوومان گرت ٤٩ کەس بەشدار بوون لە ئێرانەوە هاتبوون پازدە (١٥) کەس هەڵبژێردران ئەم کەسانە ئەندامی دەفتەری سیاسی بوون.\n– قاسملو- حیسامی- سیڕاجی- حەسەنزادە- ڕەستگار- هاشم کەریمی- دوایە شەڕ دەستپێکرد.\nساڵی ١٣٥٦ کۆبونەوەی کۆمیتەی ناوەندیمان گرت هەمویان موخالفی گەڕانەوە بۆ ئێران بوون، دواتر ساڵی ١٣٥٧ کۆبونەوەی کۆمیتەی ناوەندیمان گرتەوە موخالفەتیان کرد بەڵام کۆمیتەیەکمان پێکهێنا بە ناوی زاگڕۆس. قاسملو – ئەمیری قازی- سەید ڕەسوڵ دێهقان- حەیاکی – کەریمی- سڕاجی- بابانزادە- گەڕاینەوە ئێران و تەقسیم کارمان کرد.\nبۆتاران ، د. قاسملو و سەید ڕەسوڵ- بۆ سەقز، سیڕاجی- ورمێ شیوەسەڵی- مهاباد عەوڵا حەسەنزادە – سنە کەریمی و قازی.\nلە ساڵی ١٣٤١ بەو لاوە هەستەیەکی دانشجوویی کورد بە تایبەت لە دانشکەدەی حقوق لە تاران نوتفەی ئەسڵی حیزب بوو، وەک موحەمەد موهتەدی- سڕاجی- شەریفزادە- عەزیز ژیان – ئەمیر قازی دوایە ئاشکرا بوون هەڵاتن بۆ عیراق، دوبارە خەریکی بازسازی و تێکۆشان بوون. کۆمیتەی شۆڕشگێڕی حیزبیان دامەزراند. دوایە بەشێکیان شەهید بوون لە ساڵی ١٣٤٣ ژمارەیەک نزیک بە ٢٠٠ کەس ئەندامان و لایەنگران و کادرەکانی حیزب گیران و لە ساڵی ٤٣ و ٤٤ بەشێک تەبعید کران.\nپێشمەرگەکان: ئەم 3 بەشەی بڵاو کراوە، کاک سەید ئەحمەد کە خۆی بەشداری سێمینارەکە بووە و لە دەفتەری بیرەوەری دا نووسیونی.


لە ئەڵمانیا هەر ناوچەیەک خاوەنی شاژنێکی شەرابە\n05:58 - 21/07/2019\nلە ئەڵمانیا هەر ناوچەیەک خاوەنی شاژنێکی شەرابە\nئەڵمانیا یەکێک لەو وڵاتانەیە کە بە دروستکردنی بیرە بەناوبانگە، بەڵام ئەو شەرابەش کە بەرهەمی دەهێنێت ناوبانگێکی زۆری هەیە. لە هەموو ناوچەیەکی ئەڵمانیا کە ڕەزی ترێیان تیدایە، شەراب بەرهەمدەهێنرێت و هەموو ساڵێکیش شاژنێکی شەراب هەڵدەبژێردرێت.\nلەو وڵاتە نزیکەی ١٤٠ جۆر ترێ هەیە، لە ١٠٠ جۆریان شەرابی سپی و لە ٤٠ جۆری تر شەرانبی سوور بەرهەمدەهێنرێت.\nساڵی ٢٠١٨ لە شاری نویشتات گەورەترین فێستیڤاڵی شەراب ئەنجامدرا و ١٠٠ هەزار کەسیش بەشدارییان کرد. لە فێستیڤاڵەکەدا ( کارولین گلوکنز) کە خەڵکی ویلایەتی (بادن ووتنبرگ)ە وەک حەفتایەمین شاژنی شەراب لە ئەڵمانیا هەڵبژێردرا.\nلەلایەکی ترەوە لە هەموو ئەو شار و ناوچانەی شەرابیان تێدا بەرهەمدەهێنرێت، شاژنێک هەڵدەبژێردرێت و دواتر بەشداری لە فێستیڤاڵێکی گەورەتردا دەکەن لە سەر ئاستی ئەڵمانیا. ئەو شاژنانە نوێنەرایەتی شەرابی ناوچەکەی خۆیان دەکەن.\nیولیا گلوکنەر بەنابانگترین شاژنی شەراب بوو لە ئەڵمانیا. ساڵی ١٩٩٥ وەک شاژنی شەراب هەڵبژێردرا و ئێستا سەرۆکی حزبی دیموکراتی مەسیحییە لە ویلایەتی رایلند ڤالسە. هەروەها ئەندامی کۆمیتەی ناوەندی پارتەکەی ئەنگێلا مێرکڵی ڕاوێژکاری ئەڵمانیایە.\nلە ئەڵمانیا ١٠٢ هەزار هێکتار ڕەزی ترێ هەیە، یەک لە سەر چواری زەوییەکانیش لە ویلایەتی (راین هسن)ـە . ساڵانە نزیکەی یەک ملیار لیتر شەراب بەرهەمدەهێنرێت. حکومەتی ئەڵمانیا ساڵانە ٤٠٠ ملیۆن لیتر شەراب بۆ دەرەوە هەناردە دەکات و ئەمریکا و بەریتانیا کڕیاری سەرەکین.\nئەو کەسانەی شەراب دروست دەکەن، باڵەخانەی تایبەت بە خۆیان هەیە و خۆشیان شەراب بە گەشتیار و هاوڵاتیە ئاسایاییەکان دەفرۆشن. هەروەها ژمارەیەک کارگەی گەورەش کراونەتەوە کە شەراب لە جوتیاران دەکڕن و دواتر لە بوتڵی مۆدێرندا بە پێی کوالیتیان رەوانەی بازاڕەکانی دەکەن.\nخۆشترین شەراب لە ئەڵمانیا لە ناوچەکانی (همین، بادن، فرانکن) بەرهەمدەهێنرێت و ئەو ناوچانە زیاتر شەرابی سوور بەرهەمدەهێنن.


Saturday, 04.03.2021, 12:02\nداعش – ئێران - تورکیا ، لە کاتژمێری سفردا هێرشیان دەستپێکرد..\nدوای ئەوەی نیوەشەوی ١٦ ی مانگ فرۆکەکانی سوپای داگیرکەری تورکیا، هەرێمی پاراستنی میدیا و هەردوو کەمپی مەخمور و شنگالی بۆردومانکرد. داعشیش لە خانەقین هێرشی بۆسەر کاکەییەکان ئەنجام دا . دوای هەڤدیتنی هەردوو وەزیری دەرەوەی ئێران و تورکیا، کە هاوپەیمانی یەکترن، لەیەک کاتدا سوپای پاسداران و فرۆکە جەنگییەکانی تورکیا دووبارە ناوچەی برادۆستیان بۆردومان کردەوە.\nلەبەرامبەر هەموو ئەمانەشدا ، پارتی لە رێگای میدیاکانیدا کەوتە پشتیوانی لە هێرش و پەلامارەکانی سوپای تورکیا .\nیەکێ لە داعشەکان کە سەر بەدەزگای جاسوسی میتە و لەگەڵ دەزگای بەدناوی پاراستن لە کاردایە بەناوی مزاحم حوێت لە میدیاکانی پارتی پەیامی خۆی وەشاند.\nدەستخۆشی لە تورکیا کرد کە بنکەو بارەگاکانی پەکەکە لە هەرێمی پاراستنی میدیا و کەمپی مخمور و شنگال بۆردومان کرد.\nحوێت بەئاشکرا دان بەو ڕاستیەدا دەنێت کە پەکەکە شەڕی داعشی کردووە و داوای ئازادکردنی دیلە داعشەکان دەکات و دەڵێت:" ئەم هێرشەی تورکیا وەڵامێکە بۆ تاوانەکانی رێکخراوی پەکەکە کە بەرامبەر بە ژنانی عەرەب کردیان کە ئێستا لە زیندانەکانی پەکەکەدان ".(مەبەستی داعشەکانی زیندانی هۆڵی ڕۆژئاوای کوردستانە).\nهەروەها ئاماژە بەو گیراوە داعشانە دەکات کەلە ئەنفال و کۆمەڵکوژی ئێزدییەکاندا بەشداربوون و ئێستا لە زیندانی شەرڤاناندان لە شەنگال و دەڵێت، ئەو هێرشەی تورکیا تۆڵەیە لەپای ئەو بەندیخانە ژێر زەوییەکان لە چیای شنگال و ئەو زیندانانەی دیکە کە لەلایەن پەکەکەوە بەڕێوەدەبرێن.\nمزاحم حوێت کێیە؟\nئەم کەسەی وەک وتەبێژی هۆزە عەرەبەکانی ناوچە موسڵ یان نەینەوا دەردەکەوێت لە ڕاستیدا خۆی کەسێکی سونییە لەو عەشیرەتەی لە داگیرکردنی موسڵ هاوکاری تیرۆریستەکانی داعش بوون، هەرلەسەرەتای دەرکەوتنی داعش لە عێراق پەیوەندی سیاسی پتەوی لەگەڵ داعشدا هەبووە یەکێک بووە لە هێڵی پەیوەندیەکانی داعش لەگەڵ پارتی و دەزگای پاراستن و لەوێشەوە لەگەڵ دەزگای جاسوسی میت، هەروەها پەیوەندی ڕاستەوخۆی لەگەڵ تاریق هاشمی سپۆنسەری تیرۆر هەیە کەلە تورکیا دەژی.\nلەدوای تێکچوونی داعش بەتەواوەتی نیشتەجێی هەولێر بووە و لەژێر چاودێری دەزگای پاراستندا دەژی . هەرلەو چوارچێوەیەشدا چەند جار داوای لە عێراق کردووە پەکەکە لە شەنگال دەربکات و کامپی مەخموور دابخەن.\nمزاحم حوێت لەکاتی هاتنی سوپای تورک بۆ بەعشیقە و کردنەوەی بارەگای سەربازی لەوناوچەیە پشتگیری سوپای تورکیا کرد لەکاتێدا بارەگاکەی بەعشیقەی تورکیا بۆ بۆ گەیاندنی هاوکاری و ڕێکخستنی کاروباری داعش لە ناوچەکانی موسڵ بەتایبەتی تەلەعفەر بەکاردەهێنرا.\nلە دوای ئازادکردنی شنگال لەلایەن گەریلا وشەرڤانانی یەبەشە و هاوپەیمانی نێودەوڵەتی ، پارتی بەفەرمانی دەزگای جاسوسی میت ، گروپێکی چەتەی دورستکرد بەناوی (پێشمەرگەی عارەبەکان) بۆ هێرشکردنە سەر شنگالییەکان و لەسەر بودجەی خەڵکی پارەیەکی زۆری دەدا بەو چەتانە و، ئەو حوێتەش وەک فەرماندەی ئەو چەتانە دەناسرا.\nلە کوێ دوژمنی کورد هەبێت، پارتی لەوێدا دۆستایەتی دەکات\nچ ئامانجێکی گڵاو لە پشت هەرەشەکردن لە شنگال هەیە؟!..\nماوەی ساڵێک کەمترە ، ئاوارەکانی شنگال لە ژێر دەسەلاتی پارتی -میت دەگەڕێنەوە سەر زێدی خۆیان ، رۆژانە بە تێکرا لە نێوان ١٠-٣٠ خێزان بە ویستی خۆیان دەگەڕێنەوە شنگال ، رۆژی واهەبووە ئەم ژمارەیە سەرووی ٧٠ ماڵ دەبوو.\nئەم دیاردەیە پارتی-میتی تەنگاو کردییە ، چونکە دەزانێت کاتێ شنگالییەکان دەگەڕێنەوە ، لە ژێر هەژمونی پارتی-میت دەرباز دەبن ، هەست بەئیازادی وسەرفرازی دەکەن ، کە ئەمەش بۆ پارتی-میت کارەساتە چونکە:\n- بەشێکی زۆر کوڕو کچی شنگال ، کاتێ هەست بە ئیرادەی سەربەخۆ دەکەن ودەیانەوێت وەک مرۆڤ ببینرێن ، تەڤلی ئیدارە وخۆپارێزی شنگال دەبن.\n- ئەو هەموو ماڵباتە کە دەگەڕێنەوە شنگال ، ئیدی پارتی وەک گاڕان وەپێش خۆیان نادات بۆ دەنگدان و ،تەزویریان پێناکات.\n- لە کاتی ئەگەری ئەنجامدانی هەرهەڵبژاردنێک ، نوێنەری راستەقیینەی خۆیان هەڵدەبژێرن ، بەتایبەتی دوای یاسای نوێی هەڵبژاردن لە عێراق کە هەر دەڤەرێک دەبێت چەند نوێنەرێکی هەبێت . کاتێ چەند مرۆڤێکی ئازاد وخاوەن ئیرادە دەچنە پەرلەمانی عێراق ، ئیدی نوێنەرایەتی دەنگی شنگالییەکان دەکەن و،نابنە بەشێک لە دەنگی تەزویری ئێزیدییەکان.\nهەر بۆیە پارتی-میت هەڕەشە لە شنگالییەکان دەکەن ودەیانەوێ ژینگەیەکی پڕ لە ئاڵۆز وبێمتمانە بۆ ئەوانەی کە دەیانەوێت بگەڕێنەوە وهێشتا لە کەمپەکانی زەلالەتن ، نەگەڕێنەوە.\nخۆشبەختانە هەر دوێنی ، وێرای ئەو هەموو هەڕەشە و نانەوەی ئاژاوە، زیاتر لە ١٠ ماڵباتی ئاوارەی ئێزیدی گەڕانەوە شنگال.\nیەکێ لە ئامانجە گڵاوەکانی پارتی-میت، لەناوەنەوەی ئاژاوە وهەڕەشەکردنە ، وەک ئەوەیە لەسەرەوە باسمان لێوەکرد.\nشنگالییەکان ئیدی جگە لە ژیانی ئازادی ، هیچ تەرزێکی دیکەی ژیانی پێش ٢٠١٤ یان قەبوڵ نییە.\nلەبەردەم شنگالییەکان دوو بژاردە هەیە: یا سەرکەوتن یا سەرکەوتن.\nدوای ئیتفاقە شوومەکەی ئۆکتۆبەری پار لە نێوان کازمی - پارتی وئەردۆگان ، بۆ گەڕاندنەوەی داعش وکۆمەڵکوژیی شنگالییەکان ، بژاردەیەکیان لە بەردەم شنگالییەکان دانا ، ئەویش تەسلیم بوون.\nشنگالییەکان لە هەڵمەتی ئازادکردنی شنگال و تا ئێستا بە هۆی پەکەکەوە فێری ئیرادەی ئازادی و خۆپاراستن وخۆبەڕێوەبەری کران.\nپەکەکە شنگالییەکانی فێرە ماسی گرتن کرد ، نەک ماسی خواردن، ئێستا پەکەکە لە شنگال بوونی نییە ، گەل خاوەنی هزری ئازادە ، تەسلیم بوون نازانێت.\nلە رێگای بەرتیلخۆرانی UNەوە ، پارتی-میت-داعش فشار دەخەنە سەر حکومەتی کازمی بۆ جێبەجێکردنی پیلانگێریی ئۆکتۆبەری ٢٠٢٠.\nلە دوایین هەڕەشەی کازمی بۆ شنگالییەکان کە گوایە دەبوو لە ١-٤-٢٠٢١ ، تەواوی شنگال چەک بکرێت ، هێزی ئاسایش و یەبەشە و یەژەشە نەمێنن ، وبێ پاراستن بمێننەوە.\nئەم داواکارییەی کازمی -پارتی-داعش-ئاکەپە ، هەمان داواکاریی چەتەکانی پارتیە لە پێش ئابی ٢٠١٤ ، کە تەواوی خەڵکی شنگالیان بێچەک کرد و هەموو چەکەکانی خۆشیان لەگەل خۆیان برد ، تا گەل نەتوانێت بەرگری لە خۆی بکات و داعش بە هاسانی کۆمەڵکوژییەکە ئەنجام بدات.\nدوای ئەوەی چەندین جڤین کرا لە نیوان حکومەتی عێراقی و ئیدارەی خۆسەری شنگال ، بۆ کاتێکی نزیک هەڕەشەکان دواخرا، لێ گەل و یەبەشە و یەژەشە ، بڕیاریانداوە تەسلیم نەبن ، دورشمی یا سەرکەوتن یا سەرکەوتنیان هەڵبژاردووە ، ئەگەر سوپای عێراق هێرش بکات بە ژن ومنداڵ بە پیر وگەنج بەیەکەوە بەرەڤانی لە دەستکەوتەکانیان دەکەن و، رێگا نادەن زەمینەی گەڕانەوەی داعش -پارتی جارێکی دیکە خۆش ببێت .\nکازمی و سوپاکەی هێشتا شەرڤانان ناس ناکەن ، وادەزانن چەتەکانی پارتین لە بەردەم چەند هەزار حەشدی شەعبییەک لە کەرکوک خۆناگرن وهەڵدێن.\nشنگالییەکان نایانەوێت شەڕ رووبدات و دیالۆگ هەڵدەبژێرن، لێ ئەگەر حکومەتی کازمی پێدابگریی بۆ تەسلیم بوون و هێرش بکات ، خەڵکی سۆزیانداوە بەرگری بکەن و، دەرسێکی باشی کازمی و چەتەکانی پارتی و ئاکەپە دەدەن و ، دەیانکەن بە عیبرەت.


عه‌لی حه‌مه‌ساڵح: دەستەی وەبەرھێنان لێکۆڵینەوە له‌هێنانی شیش ده‌كات\n13/01/2021 493 جار خوێندراوه‌ته‌وه\nپه‌رله‌مانتارێكی كوردستان رایگه‌یاند، دوای بەدواداچونی ئه‌وان بۆ داخڵکردنی شیش بەناوی پرۆژەی وەبەرھێنانەوەو فرۆشتنەوەی لەبازاڕدا، سەرۆکی دەستەی وەبەرھێنان پەیوەندی کردو وتی: سبەی لێکۆڵینەوە دەستپێدەکەن.\nعه‌لی حه‌مه‌ساڵح ئه‌ندامی په‌رله‌مانی كوردستان رایگه‌یاند: "دوای بەدواداچونی ئێمە بۆ داخڵکردنی شیش بەناوی پرۆژەی وەبەرھێنانەوەو فرۆشتنەوەی لەبازاڕدا، سەرۆکی دەستەی وەبەرھێنان پەیوەندی کردو وتی: سبەی لێکۆڵینەوە دەستپێدەکەین".\nباسی له‌وه‌شكرد: "ھەر شیشێک بەناوی پرۆژەوە بێت و چوبێتە بازاڕ دوو قات گومرگی لێوەردەگرین و ڕێگا بە کاری لەو شێوە نادرێت و ڕادەگیرێت، ئێمەش وەک چاودێر بەردەوام دەبین".\nعه‌لی حه‌مه‌ساڵح رایگه‌یاندبوو: "بەناوی پرۆژەی وەبەرھێنانەوە ٤٧ ھەزار تەن شیش و ٧٢ ھەزار تەن چیمەنتۆ و ٥ ھەزراو ٧٨٠ تەن ئینلاین کراوە.( بەیاسا چیمەنتۆ نابێت ببەخشرێت) تەنیا گومرگی ئەم وەجبە لە شیش موافەوەی بۆ کراوە نەیدات ٤ ملیۆن و ٧٠٠ ھەزار دۆلارە".\nئه‌وه‌شی خستبووه‌ڕوو: "ئەمشەو ڕۆشتمە بازاڕی شیش فرۆشان ھەولێر، ھەزاران تەن شیشی ئێرانی بەناوی پرۆژەی وەبەرھێنان لە حاجی ئۆمەرانەوە ھێندراوە بەبێ گومرگ و بەناوی پرۆژەی وەبەرھێنان لە بازاڕ دەفرۆشرێن".\nوه‌زاره‌تی ناوخۆ راگه‌یه‌ندراوێكی بڵاوكرده‌وه


بە هەرێم کردنی کەرکوک لە بەرژەوەندی: تورکیا و پارتییە\nسەرەتا ئەمەوێت بڵێم مانەوەی کێشەی کەرکوک و ناوچە دابڕاوەکانی تر بەم شێوەیەی ئێستای تەنها لە ئەستۆی لایەنە کوردیەکانە کە نەک هیچ هەنگاوێکی کرداریان بە ئاراستەی گەڕاندنەوەی ئەو ناوچانە نەناوە، بەڵکو تا ئەم ساتەوەختەش هیچ پلان و میکانیزمێکیان نییە بۆ ئەو مەبەستە. کەرکوک لە دیدی سەرکردایەتی کوردەوە دراوەتە دەستی قەدەر و رۆژگار.\nبە هۆی ئەم گوێنەدان و بێبەرنامەیەش، تادێ ئاسۆی گەڕانەوەی ئەو ناوچانە بۆ سەر هەرێم لێڵ و تاریکتر ئەبێت. خراپترین پلانێک کە لە ئێستادا قسەی لەسەر ئەکرێت بەهەرێمکردنی کەرکوکە. ئەم پلانە لە لایەک لە لایەن بەرەی تورکمانی و لایەنگرەکانیەوە دەخرێتە روو، کە مەبەستیان دابڕاندنی تەواوی کەرکوکە لە بەشەکانی تری کوردستان کە ئەوەش خەونی دێرینیانە، لە لایەکی تریش لە لایەن پارێزگاری کەرکوک بەڕێز نەجمەدین کەریم خراوەتە روو کە گوایە مەبەست لەوە هەنگاونانە بۆ گەڕاندنەوەی بۆ سەر هەرێم لە ئایندەدا. بەڵام بە جیا لە نییەتی هەردولا، بە دڵنیایەوە یەک ئاکام و یەک مەبەست ئەپێکێت کە ئەویش دورخستنەوەی کەرکوکە لە هەرێم و دابڕاندنی هەتاهەتاییە لە کوردستان.\nئێستا دەبێت بزانین کێ لەپشت ئەم هەوڵەوەیە. بۆ ئەوەی بشزانین کێ لە پشتێتی دەبێت بزانین ئەم مەسەلەیە لە بەرژەوەندی کێدایەو کێن ئەو لایەنانەی قازانجی سەرەکی لە بەهەرێم کردن کەرکوک ئەکەن .\nتورکیا قەت ئەوەی نەشاردۆتەوە کە دژ بە گەڕاندنەوەی کەرکوکە بۆ سەر هەرێم. سیاسەتی رەسمی تورکیا تەبەنی کردنی تێڕوانینی تورکمانە توندڕەو دژ بە کوردەکانە. بۆیە لە روی سیاسیەوە تورکیا خۆی بە پارێزەری تورکمانەکان و دواجاریش دورخستنەوەی کەرکوکە لە هەرێم. لە روی سیاسیەوە ئەمە بەشێک بوە لە کارنامەی هەمیشەیی تورکیا کە سەرباری پشتگیریان لە تورکمانە هاوپەیمانەکانیان، دەیەوێت هەرێم لە روی رێژەی دانیشتوان و قورسایی جیۆپۆلەتیکیەوە لاواز و سنورداربێت.\nدیارە لایەنی ئابوری هۆکارێکی گرنگی ئەم هەوڵەی تورکیایە، کە هەم لە رێگەی هاوپەیمانەکانی دەتوانێت سودمەندی یەکەم بێت لە توانا ئابوریەکانی ئەو ناوچەیەو هەمیش رێگری لە بەهێزبونی ئابوری هەرێم بکات. لە هەرێمی کەرکوکدا کە دەسەڵاتی جێبەجێکار تێدا تەسلیم بە تورکمانەکانی هاوپەیمانی تورکیا بکرێت، ئەوا بە دڵنیایەوە پشکی سەرەکی کەرتی نەوت و بازرگانی و ئاوەدانکردنەوە روی لە تورکیا دەبێت.\nوەک دەزانین پێگەی جەماوەری و حزبیی پارتی و زۆرینەی لایەنەکانی تر لە کەرکوکدا لاوازەو تەنها هێزی باڵا دەستیش یەکێتی نشتمانی کوردستانە. تا ئێستا هاوسەنگی هێز لە هەرێمدا بە شێوەی سەرەکی لە نێوان یەکیتی و پارتی بووە. هاتنە مەیدانی گۆڕانیش تەرازوەکەی بە زیانی پارتی نەشکاند و وەک خاوەن بەشێکی سەرەکی مایەوە. گەڕاندنەوەی کەرکوک، بەو رێژە زۆرەی لایەنگرانی یەکێتی، سەرجەم ئەو هاوسەنگیەی لە ١٩٩٢ کاری لەسەر ئەکرێت تێکدەچێت و پارتی بەرەو لاواز بون و بونی بە هێزی دووەم و سێیەم دەچێت، ئەمەش بۆ عەقڵیەتێک کە پارتی لەسەری بنیاتنراوەو ساڵانێکە پەیرەوی دەکات هێڵی سورەو بە هەموو شێوەیەک رێگری لێدەکات. هەر ئەمەشە کە پارتی لە ئاست پرسی گەڕاندنەوەی کەرکوک و خانەقین و دوز و ئەو ناوچانەی ژێر دەسەڵاتی یەکێتین نەک هەر خەمسارد و لاموبالات بووە، بەڵکو بەهەموو شێوەیەکیش رێگر بووە. مانەوەی تەرازوی هێز بە قازانجی پارتی هەستیارترین فاکتەرە کە پارتی ستراتیجی خۆی لەسەری بنیات ئەنێت.\nوەک بینیمان یەکێک لە رەخنە و نیگەرانیە سەرەکیەکانی پارتی لە رێککەوتنەکەی گۆڕان و یەکێتی مەسەلەی یەکخستنەوەی هەردوو فراکسیۆنە کە بەم شێوەیە دەبنە زۆرینەی پەرلەمان. ئەم حاڵەتە لەگەڵ عەقڵیەتی هەژمونخوازی نێو پارتیدا نایەتەوەو مەترسیەکی گەورەدەبێت بۆ پلانەکانیان بۆ دەستگرتن بەسەر هەموو بوارەکانی هەرێمدا و بە لاوازی هێشتنەوەی لایەنەکانی تر و دەمچەورکردنیان بە پۆست و ئیمتیازات وەک ئەوەی تا ئێستا کردویانە.\nلە روی هێزی پێشمەرگە، ئاسایش، پۆلیس، توانا مرۆییەکان.... پارتی بەم عەقڵیەتەی ئێستای زەرەرمەند دەبێت لە گەڕانەوەی کەرکوک و خانەقین بۆسەر هەرێم.\nخاڵێکی گرنگ لێرەدا ئەوەیە کە هێزی جەماوەری و سیاسی یەکێتیش پەرتەوازە دەبێت و مەرجەعییەتێکی باڵای بەسەردا نامێنێت و دوریش نیە ببێتە هۆکارێک بۆ لێکترازانی نێو ماڵی یەکێتیەکانی ئەو ناوچانە. ئەمەش بە وردی خزمەت بەو ستراتیجەی پارتی دەکات لە مانەوەی تەرازوی هێز بە قازانجی خۆی.\nهۆکاری سەرەکیتریش مەسەلەی نەوت و غازە. بە هەرێم بونی کەرکوک بەم پێکهاتەیەی ئێستای کە تورکمان و لایەنگرانی تورکیاو پارتی تێدا باڵادەست بن، واتە هێشتنەوەی داهاتی نەوتی ئەو ناوچەیەیە لە ژێر چوارچێوەی پلانە ستراتیجیەکانی پارتی و تورکیاو بەردەوام بونە لەسەر رێککەوتنەکانیان بە بەستنەوەی نەوتی کەرکوک بە تورکیاوە لە رێگەی پارتیەوە.\nتەرازوی هێزی سیاسی و مانەوەی هەژمونی وەزارەتی سامانە سروشتیەکان بەسەر نەوتی کەرکوکەوە، دوو هۆکاری سەرەکین بۆ ئەوەی پارتی چرای سەوز بۆ بە هەرێمکردنی کەرکوک هەڵبکات، بەڵام مەسخەرەکە لەوەدایە هەڵکردنەکە لە نێو ماڵی یەکێتیدایە کە زەرەرمەندی سەرەکیە، بە پێوانە سیاسی و ئابوریی و نەتەوەیەکان، لەم مەسەلەیەدا.\nبۆ تورکیاش مانەوەی هەرێمی زەردی پارتی و زیادبونی هەرێمی کەرکوک بۆ بازنەی بەرژەوەندیە سیاسی و ئابوریەکانی لەم سەردەمی ململانێ سەختەی ناوچەکەدا، گرنگی تەواوی خۆی هەیەو زۆرترین قازانج لەم هەنگاوە ئەکات.\nبۆیە پێم وایە هەنگاونان بۆ بەهەرێمکردنی کەرکوک بەشێک بێت لە تەوافوقاتی ستراتیجی و دونیابینی هاوبەشی تورکیاو پارتی و لایەنگرەکانیان لە ناوچەکەدا، هەر ئەوانیشن لە پشتی پەردەوە کار بۆ ئەم سیناریۆ رەشە دەکەن.


ئاگادارکردنەوە سەبارەت بە پێویستیی منداڵپارێزی (Lastensuojeluilmoitus)\nمەبەست لە ئاگادارکردنەوە سەبارەت بە پێویستیی منداڵپارێزی، ئاگادارکردنەوەی کارمەندى کاروبارى کۆمەڵایەتى‌یە سەبارەت بە منداڵێك کە لەوانەیە پێویستیی بە یارمەتیدان هەبێت. شێوەی ئاگادارکردنەوەکە بەو جۆرەیە کە لە ڕێی تەلەفوون، نووسینی نامە یان سەردانی راستەوخۆ بۆ بنکەی کاروباری کۆمەڵایەتیی ناوچەکەوە، کاربەدەستان لە پێویستیی منداڵپارێزی ئاگادار دەکرێنەوە. هەر کەسێك کە پەرۆشی باشگوزەرانی منداڵەکە بێت، دەتوانێ کاربەدەستان لە پێویستیی منداڵپارێزی ئاگادار بکاتەوە. ئەو کارمەندانەش کە لە گەڵ منداڵ و خێزاندا کاردەکەن، ئەرکە لە سەریان کە هەر کاتێك هەلومەرجی باشگوزەرانی منداڵ بۆیان جێگای نیگەرانی بێت، ئاگادارکردنەوە سەبارەت بە پێویستیی منداڵپارێزی ئەنجام بدەن.\nئێشکگریی بواری کۆمەڵایەتى (Sosiaalipäivystys)\nئێشکگریی بواری کۆمەڵایەتی، لە هەموو دۆخە چاوەڕواننەکراوەکاندا، لە هەموو سەعاتەکانی شەو و رۆژدا و لە هەموو رۆژەکانی هەفتەدا بەرۆژەکانی پشووی کۆتایی هەفتەشەوە، ئامادەی پێشکەشکردنی خزمەتگوزاری‌یە. زانیارییەکانی پێویست بۆ پێوەندیگرتن بە بەشی ئێشکگریی بواری کۆمەڵایەتییەوە لە پەرتووکی ژومارەکانی تەلەفوون، لە ماڵپەڕی ئینتەرنێتی شار، ژومارەی فریاکەوتنی ١١٢، نەخۆشخانەکان و فرمانگەکانی پۆلیس، بەدەست دێت.\nبەرژەوەندى منداڵ (Lapsen etu)\nکاتێك سەبارەت بە پێویستی منداڵپارێزی هەڵسەنگاندن دەکرێت و لەکاتی پەیڕەو کردنی کارەکانی منداڵپارێزی پەیڕەو دەکرێ، دەبێ لە پلەی یەکەمدا بەرژەوەندیی منداڵەکە لەبەرچاو بگیردرێت، لەو کاتەدا باشترین رێگاچارە لە پەیوەند بە منداڵەکە دەگیرێتە بەر.\nبەشداری مانای ئەوەیە کە هەموو کەسەکان مافی ئەوەیان هەیە کە بەشیوەیەکی یەکسان بەشداری بکەن و کاریگەری دابنێن لەسەر ئەو بابەتانەی کە پەیوەندی بە خۆیانەوە و بەگەشەکردنی کۆمەڵگاوە هەیە. لە بەشداری منداڵدا مەبەست ئەوەیە کە ئەو لە بڕیاردان، لە جێبەجێکردن و لە هەڵسەنگاندنی کاروبارەکانی دا خۆی لەگەڵدا بێت. مافی بەشداری منداڵ لە تەواوی ئەو کاروبارانەدا کە پەیوەندیان بەوەوە هەیە ئێجگار جیددی لە یاسا و دەستووردا پارێزراوە.\nپێراگەری خێزانی (Perhehoitaja)\nپێڕاگەری خێزانی، کەسێکە کە لە ناو ماڵەکەی خۆیدا یارەمەتی بە خێزان پێشکەش دەکات.\nپێراگەیشتنی خێزانی (Perhehoito)\nمەبەست لە پێڕاگەیشتنی خێزانی ئەوەیە کە، ئەرکی پێراگەیشتن، پەروەردەکردن و خزمەتکردنى منداڵى جێگۆڕکێ پێکراو، لە دەرەوەی ماڵەکەی خۆ لە لای ماڵ و خێزانێکی ئاسایی تر یان لە خانووی خێزانێکی پیشەییدا بەڕێوە دەچێت.\nپێڕاگەیشتن لە فرمانگەدا (Laitoshoito)\nمەبەست لە پێڕاگەیشتن لە فرمانگەدا ئەوەیە کە ئەرکی پێڕاگەیشتن، پەروەردە و چاوەدێریکردنی منداڵی چێگۆڕکێ پێکراو ڕادەستی فرمانگەیەکی تایبەت بە منداڵپارێزی دەکرێت.\nپێڕاگەیشتنی جێگر (Sijaishuolto)\nمەبەست لە پێراگەیشتنی جێگر ئەوەیە کە کاروباری پێڕاگەیشتن و پەروەردەی منداڵێك کە خراوەتە ژێر سەرپەرشتیی کاربەدەستانەوە، ئەو منداڵەی بەشیوەی پەلە جێگۆڕکێی پێکراوە یان لەسەر بڕیاری کاتی دادگای بەڕێوەبەرایەتی جێگۆركێ پێکراو لە دەرەوەی ماڵی خۆ رێکدەخرێت.\nجێگۆڕکێ بەو مانایەیە کە منداڵ بە سەرپەرستی جێگرەوە ئەسپێردرێت، واتای ئەمەش ئەوەیە کە پێڕاگەیشتن و پەروەردەی منداڵ لە دەرەوەی ماڵەکەی خۆی ئەنجام دەدرێت.\nجێگۆڕکێ وەك کردەیەکی یاریدەدەرانەی بەشی چاودێریى کۆمەڵایەتى ئازاد (Sijoitus avohuollon tukitoimena)\nمەبەست لە جێگۆڕکێ وەك کردەیەکی یاریدەدەرانەی بەشی چاودێریى کۆمەڵایەتى ئازاد وەزعیەتێکە کە تێیدا منداڵ یان هەموو ئەندامانی خێزانەکە پێکەوە بۆ ماوەیەکی کورت جێگۆڕکێیان پێ دەکرێ و لە شوێنێکی دەرەوەی ماڵ نیشتەجێ دەکرێن. جێگۆڕکێ وەک کردەیەکی یاریدەدەرانەی بەشی چاودێریى کۆمەڵایەتى ئازاد، خزمەتگوزارییێکە کە هەمیشە دڵخوازانە ئەنجام دەدرێت.\nجێگۆڕکێی بە پەلە (Kiireellinen sijoitus)\nمەبەست لە جێگۆڕکێی بەپەلە ئەوەیە کە منداڵێك کە لە مەترسیدایە دەستوبرد لە ماڵ بهێندرێتە دەر و لە شوێنێکی تر جێگیر بکرێت. پێویستی بە جێگۆڕکێی بەپەلە کاتێك دێتە ئاراوە کە بۆ نموونە بارودۆخی ماڵەوە یان کەم وکورتیەکان لە سەرپەرشتکردنی منداڵەکەدا دەستبەجێ تەندروستی یان گەشەکردنی منداڵەکە دەخاتە مەترسیەوە یان کاتێك کە سەرپەرشتکارانی منداڵەکە بەشێوەیەکی کاتی توانای پێڕاگەیشتنیان بە منداڵەکەدا نامێنێ و ئەوەش تەندروستی و گەشەکردنی منداڵەکە دەخاتە مەترسیەوە.\nچاوەدێریى پاشینە (Jälkihuolto)\nچاەودێریى پاشینە ئەو پشتگیری و یارمەتیانەیە کە لەدواى کۆتاییهاتنى ماوەى جێگۆرکێی منداڵ بۆ شوێنی چاوەدێری، رێکدەخرێت. مەبەست لە چاودێریی پاشینە کارئاسانییە بۆ گەڕانەوەی منداڵەکە یان لاوەکە بۆ ماڵەوە یان بۆ سەربەخۆبوونی. چاوەدێریى پاشینە دەکرێت تا ئەو کاتەی لاوەکە تەمەنی ٢١ سالی پڕدەکاتەوە درێژە بکێشێ.\nخانەى پاراستن (Turvakoti)\nخانەى پاراستن شوێنێکە بۆ داڵدەدانی ئەو کەسانەی رووبەڕووی توندوتیژی خێزانی بوونەتەوە یان مەترسی بەرتوندوتیژی کەوتنیان لە سەرە. دەکرێ لە هەر کاتێکی شەوورۆژدا بە تەنهایی یان لە گەڵ منداڵەکاندا پەنا ببردرێتە بەر خانەی پاراستن. خانەی پاراستن لە شارە گەورەکاندا خانەی پاراستن هەیە، بەڵام دەکرێ هانا ببردرێتە بەر خانەی پاراستن لە شارەکانی تریش.\nخانەى پاراستنی لاوان (Nuorten turvatalo)\nخانەکانى پاراستنی لاوان لە هەلومەرجە دژوارەکانی ژیاندا، یارمەتى بە لاوان و خێزانەکانیان دەدات.\nخانەى منداڵان (Lastenkoti)\nخانەى منداڵان دەزگایەکی پارێزگاری لە منداڵانە کە بۆ نیشتەجێکردنی ئەو منداڵ و لاوانە تەرخانکراوە کە خراونەتە شوێنی چاوەدێری‌یەوە. لە خانەى منداڵاندا کارمەندانى ڕاهێنراو ئەرکى چاودێریکردنى ئەو منداڵ و لاوانەیان لە ئەستۆیە کە بۆ ئەوێ راگوێزراون. خانەکانی منداڵان لە فینلاند، هەر وەک ماڵی ئاسایی وان و زۆریش گەورە نین. کاروباری خانەکانی منداڵان بە گوێرەی یاسا بەڕێوەدەچن و، لە ژێر چاوەدێریشدا ئەنجام دەدرێن\nخزمەتکاریی خێزان (Perhetyö)\nخزمەتکاریی خێزان بەو کاروبارانە دەوترێ کە بە هۆیانەوە توانایی ئەوە بە بنەماڵە دەبەخشدرێ کە خۆی لە هەلومەرجە جیاجیاکانی ژیاندا، ئەرکەکانی خۆی راپەڕێنێت. ناوەرۆک و شێوازی خزمەتکاریی یە خێزانییەکان بە گوێرەی شارەکان گۆڕانی بە سەردا دێت.\nخستنە ژێر سەرپەرشتیى کاربەدەستان (Huostaanotto)\nخستنە ژێر سەرپەرشتیی کاربەدەستان بە ماناى ئەوەیە، کە بەرپرسیاریەتیی سەرپەرشتی و پەروەردەکردنى منداڵ دەخرێتە ئەستۆی کاربەدەستانەوە. بە پێى یاسا ئەگەر تەندروستی و گەشەی منداڵ بەهۆی ئەو هەلومەرجەوە کە تێیدا پەروەردە دەبێ یا خود بە هۆی شێوەی هەڵسوکەوتی منداڵ خۆیەوە، بەرەوڕووی مەترسیی جیددی ببێتەوە، دەبێ منداڵ بخرێتە ژێر سەرپەرشتیی کاربەدەستانەوە. هەڵبەت، منداڵ تەنها لە کاتێکدا دەخرێتە ژێر سەرپەرشتیی کاربەدەستانەوە کە ئەو کارە لە بەرژەوەندیی منداڵەکدا بێت و یاریدەدەرییەکانی بەشی چاودێریى کۆمەڵایەتى ئازاد نیشانی داوە کە کافی نین.\nخێزانى جێگر (Sijaisperhe)\nخێزانى جێگر ئەو خێزانەیە کە لە ناو بنەماڵەدا بە منداڵ ڕائەگات و، منداڵێکیشی گرتۆتە خۆ کە ئەندامی بنەماڵە نیە بەڵام بەهۆی منداڵپارێزییەوە منداڵێکی جێگۆڕکێ پێکراو، لەوێ جێگر کراوە. خێزانی جێگر لە جێی خێزانی منداڵەکە خۆی، دەبێتە ژینگەی گەشەوە ژیانی منداڵ. دایک و باوکانی ناو خێزانی جێگر بەتایبەتی راهێندراون و بۆ ئەو کارە هەڵبژێردراون.\nدەکرى کاروبارى منداڵپارێزی بەو شێوەیەش دەست‌پێبکات، کە دایک و باوک یان منداڵ خۆى پەیوەندى بکات بە منداڵپارێزییەوە و داواى یارمەتى دەکات. ئەم دۆخەدا بە جێی دەستەواژەی ئاگادارکردنەوە بۆ منداڵپارێزی، چەمکی داخوازی بەکار دەهێنرێت.\nدادگاى کارگێڕیى (Hallinto-oikeus)\nدادگاى کارگێڕیى بەشێکى دەزگاى دادە، کە تاوتوێى ئەو سکاڵایانە دەکات کە لەسەر بڕیارەکانى کاربەدەستانى جیاواز بەرزکراونەتەوە. لەو حاڵەتانەدا کە پێوەندی بە منداڵپارێزییەوە هەیە، دادگای کارگێڕی هاوکات لایەنی بڕیاردەریشە.\nداواکاری بۆ تاووتوێی پێویستیی منداڵپارێزی (Pyyntö lastensuojeluntarpeen arvioimiseksi)\nمنداڵ یان خێزانی منداڵ دەتوانن بەیاوەریی کارمەندان داوای یارمەتیدان لە بەشی منداڵپارێزی بکەن. ئەگەر ئەو داوی یارمەتیکردنە بۆ نموونە بە هاوکاریی کارمەندانی قۆتابخانە یان باخچەی منداڵان ئەنجام بدرێت، بەجێی دەستەواژەی “ئاگادارکردنەوە”، کەڵک لە دەستەواژەی ” داواکاری بۆ تاووتوێی پێویستیی منداڵپارێزی” وەردەگیردرێت.\nدەزگاى منداڵپارێزی (Lastensuojelulaitos)\nدەزگاى منداڵپارێزی دەزگایەکە، کە تێیدا کارمەندانى ڕاهێنراو ئەرکى پێراگەیشتن بەو منداڵ و لاوانەیان لە ئەستۆیە کە بۆ ئەوێ راگوێزراون. دەزگاکانی منداڵپارێزی بۆ نموونە بریتین لە خانەى منداڵان، خانەى لاوان، خانەکانى پێشوازى، خانە خوێندنگەییەکان و ناوەندەکانى هاوپشتیی خێزان. جگە لە خزمەتگوزارییەکانی ناو دەزگاکان، ئەم دەزگایانە ئەتوانن خزمەتگوزاری چاودێریی ئازاد و چاودێریی پاشینە پێشکەش بکەن. ئەم دەزگایانە لە فنلەندا، هەر وەك ماڵی ئاسایی وان و زۆر گەورە نین. ئەو دەزگایانە لە کاروبارەکانیاندا پەیڕەوی لە یاسا دەکەن و کارەکانیشیان لە ژێر چاوەدێریدا ئەنجام دەدرێت.\nڕاوێژگەى دایکان و منداڵان (Äitiys- ja lastenneuvola)\nخزمەتگوزارییەکانی ڕاوێژگەی تەندروستی دایکان لە وڵاتی فینلەند، بە خۆڕایی‌یە. ئەم ڕاوێژگانە لە بواری چاوەدێریکردنی تەندروستیی منداڵیشدا چالاکن. دایک هەر لە دەسپێکی قۆناغی سکپڕییەوە هاتوچۆی راوێژگەی تەندروستی دەکات. تەندروستیی دایک و کۆرپەڵە هەر لە سەرەتای سکپڕیی دایکەوە دەکەوێتە ژێر چاوەدێریی راوێژگەی تەندروستی. هەر لە راوێژگەی تەندروستیی منداڵان، گەشە و گەورەبوونی منداڵی ژێر تەمەنی قوتابخانەش، دەخرێتە ژێر چاوەدێرییەوە. وەک نموونە دەکرێ باسی ئەوە بکەین کە منداڵ لە راوێژگە، ڤاکسێنە پویستییەکان وەردەگرێت و کردەی کوتانی بۆ دەکرێت.\nژێرسەرپەرشتی خستنی نابەدڵانە (Tahdonvastainen huostaanotto)\nژێرسەرپەرشتی خستنی نابەدڵانە بەو دۆخە دەوترێ کە تێیدا منداڵێك تەمەنی گەیشتبێتە ١٢ ساڵ یان سەرپەرشتەکانی خوازیاری ژێرسەرپەرشتی خستنی منداڵ نەبن. لەو جۆرە بارودۆخەدا دەبێ مەسەلەکە لە لایەن دادگەوە یەکاڵا بکرێتەوە. بۆ ئەو مەبەستە، کارمەندی کۆمەڵایەتی بەرپرس لە کاروباری منداڵەکە، داوانامەیەکی تایبەت بۆ دادگەی کارگێڕی بەرز دەکاتەوە و تێدا پێشنیاری ژێرسەرپەرستی‌خستنی منداڵەکە پێشکەش دەکا. دادگەی کارگێڕیش دوای تاووتوێی مەسەلەکە، بڕیاردەدا کە چی لە بەرژەوەندیی منداڵەکە دایە.\nفێرکاریى بەرایی (Esiopetus)\nخوێندنی بەرایی بۆ هەموو ئەو منداڵانەیە کە تەمەنیان لە ژێڕ تەمەنی چوونە فێرگەوەیە، ساڵێک پێش دەسپێکردنی خوێندن فێرگەیە. خوێندنی بەرایی بە گشتی لەو ساڵەدا دەست پێدەکا کە منداڵ پێ دەنێتە تەمەنی شەش ساڵیەوە. لە کاتی خوێندنی بەراییدا، منداڵ بە یارمەتی یاری و چالاکیی بەکردەوە لە گەڵ کەسانی تر، ئەو زانیاری و هونەرانەی فێردەکرێ کە بۆ فێرگە پێویستیی پێیان دەبێ. دەبێ هەموو منداڵێك بەشداری خوێندنی بەرایی بکات، کە بە خۆڕاییە. سەرپەرشتکار دەبێ خەمی ئەوە بخوات کە منداڵەکەی بەشداری خوێندنی بەرایی بکات یان ئەگەر سەرپەرشتکار ئەگەر بیەوێت لە چالاکی وکاروباری تردا مندالەکە بەشداری بکات کە بەمەبەستی بەدەست هێنانی ئەو ئامانجانەیە کە وەڵامدەرەوەی خوێندنی بەراییە. یان خوێندنی بەرایی لە وڵاتی فینلاند هەم لە باخچەی ساوایان و هەم لە فێرگەدا رێکدەخرێت.\nفێرکاریى تایبەت (Erityisopetus)\nفێرکاریى تایبەت بۆ ئەو قوتابیانە تەرخانکراوە کە لە خوێندنی قوتابخانەیاندا پێویستیان بە یارمەتى تایبەت هەیە. ئەشێ جۆرەها هۆکارى تایبەت هەبن بۆ ئەمە، لەوانە کێشەى فێربوون، نەخۆشى، دواکەوتن لە گەشەکردن و هۆکارەکانی دیکەی هاوشێوە. فێرکاریی تایبەت یان بە شێوەی تایبەتی تاکەکەسی و یان بە شێوەی فێرکاری لە گروپی بچووکدا، ڕێک دەخرێ.\nکارمەندى خێزانی (Perhetyöntekijä)\nکارمەندى خێزانی لە گەڵ بنەماڵە منداڵدارەکان کار دەکا و، لە راپەڕاندنی کاروئەرکی بەخێوکردن، پێڕاگەیشتن و پەروەردەی منداڵاندا و هەروەها لە کاروباری ناو ماڵدا، یارمەتی بە دایک و باوکی ناو ئەم جۆرە بنەماڵانە، دەکا.\nکارمەندى کاروباری کۆمەڵایەتى پێوەندیدار بە منداڵپارێزی (Lastensuojelun sosiaalityöntekijä)\nکارمەندى کاروباری کۆمەڵایەتى پێوەندیدار بە منداڵپارێزی لە کەرتی گشتی کاردەکات. ئەرکی ئەو مامەڵەکردنی کاروباری داواکارانی منداڵپارێزی‌یە و هەروەها پێشکەشکردنی خزمەتگوزاریەکانە لە پەیوەند بە هەر داواکارێك وەك نەخشەدانان، رێکخستنی کاروبارەکان و بەدواداچوون و هەڵسەنگاندنە. بە گوێرەی یاسا، کارمەندی کاروباری کۆمەڵایەتی پێوەندیدار بە منداڵپارێزی دەبێ کەسێکی پیشەیی بێت و خوێندەواری لە بواری کاروئەرکەکەیداهەبێت.\nکارمەندى کۆمەڵایەتى بەرپرس لە کاروبارى منداڵ (Lapsen asioista vastaava sosiaalityöntekijä)\nبۆ هەر کەسێك کە سەردانی بەشی کاروباری منداڵپارێزی بکا، کارمەندێکی کۆمەڵایەتی بەپرس لە کاروباری منداڵ دیاری‌دەکرێ، کە ئەرکی سەرشانی بریتیە لە پێڕاگەیشتن بە کاروبارەکانی منداڵ. ئەو لێپرسراو دەبێ لەوەی کە ئایا منداڵ پشتیوانی دەکرێت و ئەو خزمەتگوزارییانەی بۆ دابین دەکرێ کە پێویستیی پێیانە یان نا. ئەرکی کارمەندی کۆمەڵایەتی بەپرس لە کاروباری منداڵ ئەوەیە کە بەخەمی ئەوەوە بێت کە هەموو کاروبارەکان بە پێی بەرژەوەندییەکانی منداڵ جێبەجێ دەکرێن.\nکارى پێشگیرانەی منداڵپارێزى (Ehkäisevä lastensuojelu)\nکارى پێشگیرانەی منداڵپارێزى ئەو جۆرە کاروبارانە لە خۆ دەگرێت کە لە پێناوی پارێزگاری لە منداڵدا لە لایەن ناوەندە جیاجیاکانەوە رێکدەخرێن و گەشە و پەروەردە و خۆشگوزەرانی منداڵ دەکەن بە ئامانج و هەروەها پشتیوانی لە دایکان و باوکانیش دەکەن. کاری پێشگیرانەی منداڵپارێزی یارمەتیەکی تایبەتە لەلایەن شارەوانیەوە یان لایەنەکانی تری ناوچەکە پێشکەش دەکرێت بەو منداڵ و دایکوباوکانە کاتێك کە مشتەری بەشی منداڵپارێزی نین. کاروباری پێشگیرانەی منداڵپارێزی بۆ نموونە لە راوێژگای تەندروستیی دایکان و منداڵان هەروەها لە ناوەندەکانی دیکەی تەندروستی و چارەسەری، باخچەی ساوایان، ناوەندەکانی خوێندن و بەشی بواری کاروباری لاواندا، جێبەجێ دەکرێت.\nکاری منداڵپارێزی تەرخانکراو بۆ منداڵ و ماڵێکی دیاریکراو (Lapsi- ja perhekohtainen lastensuojelu)\nکاری منداڵپارێزی تەرخانکراو بۆ منداڵ و ماڵێکی دیاریکراو بە گوێرەی هەڵسەنگاندنی پێویستیی پارێزگاری لە منداڵ وە داڕشتنی نەخشەی کەسی داواکار و هەروەها رێکخستنی کاروبارەکانی پشتیوانی بەشی چاودێریى کۆمەڵایەتى ئازاد، ئەنجام دەدرێت. بوارەکانی جێگۆڕکێی منداڵ لە دەرەوەی ماڵەوە، پێڕاگەیشتنی جێگر و هەروەها چاوەدێریی پاشینەش بریتین لە کاری منداڵپارێزی تەرخانکراو بۆ منداڵ و ماڵێکی دیاریکراو.\nکردارى سنووردانان (Rajoitustoimenpide)\nکردارەکانی سنووردانان کە لە پێڕاگەیشتنی جێگیردا بەکاردەهێنرێت بۆ نموونە بریتین لە سنووردارکردنی پێوەندیگرتن، پشکنینی لەش و دەستبەسەرکردنە. هەموو جۆرەکانی کرداری سنووردانان و مەرجەکانی گرتنەبەری رێوشوێنی سنووردانان، بە وردی لە یاسادا دیاری کراون. ئەو کردارە سنووردانەرانە تەنها لە چوارچێوەی دەزگاکانی چاوەدێریدا ئەنجام دەدرێن. تەنها سنووردانان بۆ پێوەندیگرتن ئەو حاڵەتەیە کە لە بواری پێڕاگەیشتنی خێزانیشدا، پەیڕەو دەکرێت.\nماڵى خێزانى پیشەیی (Ammatillinen perhekoti)\nماڵى خێزانی پیشەیی، شێوازێکە لە پێڕاگەیشتنی خێزانی، وە مەبەست لە ماڵێکە کە مۆڵەتنامەی یاسایی بۆ ئیشکردن وەک ماڵێکى خێزانیى بۆدەرچووە.\nمنداڵپارێزی جۆرێکە لە خزمەتگوزارییە کۆمەڵایەتییەکان و ئامانج لێی، دابینکردنی گەشە و پەروەردە و چاکژینییەکی هاوسەنگە بۆ منداڵ. منداڵپارێزی بە دوو شێوە ئەنجام دەدرێت؛ یان بە شێوەی کاری منداڵپارێزی تەرخانکراو بۆ منداڵ و ماڵێکی دیاریکراو، یان بە شێوەی کارى پێشگیرانەی منداڵپارێزى.\nنەخشەی کەسی داواکار (Asiakassuunnitelma)\nنەخشەی کەسی داواکار بە کاغەزێك دەوترێ کە ئەو بابەت و باسانەی تێدا دەنووسرێن، کە لەسەر بنەمای ئەوانە منداڵ و بنەماڵەکەی پێویستیان بە یارمەتى هەیە، وە هەوڵ دەدرێت گۆڕانکاری بەسەردا بهێنرێت. لەم نەخشەیەدا ئەوەش دیاری دەکرێ کە ئاخۆ بەشی منداڵپارێزی بە نیازە بە کام شێوانە و لە چ ماوەیەکدا یارمەتی منداڵەکە و خێزانەکەی بدات. ئەو منداڵەی کە بۆتە کەسی داواکاری بەشی منداڵپارێزی، پێویستە هەمیشە نەخشەی کەسی داواکاری بۆ دابرێژێت. هەروەها پێویستە کە ئەو نەخشەیە بە گوێرەی پێویست و لانی کەم ساڵی جارێك چاوی پێدا بخشێندرێتەوە. بۆ دایك و باوکەکەش، دەکرێ بە پێی پێویست نەخشەی کەسی داواکاری تایبەت بە خۆیان بۆ دابرێژرێت.\nنووسینگەی کاروبارى کۆمەڵایەتى یان فرمانگەی کۆمەڵایەتى (sosiaalitoimisto tai sosiaalitoimi)\nلە هەر شارێکدا نووسینگەی کاروباری کۆمەلایەتی یان فرمانگەی کۆمەڵایەتی هەیە، کە خزمەتگوزاری و یارمەتی بژێوی پێشکەش بە دانیشتووان دەکا. خزمەتوگزارییەکانی پێوەندیدار بە منداڵپارێزیش هەر لە ئەستۆی نووسینگەی کاروباری کۆمەڵایەتی یان فرمانگەی کۆمەڵایەتی‌یە.\nهەڵسەنگاندن سەبارەت بە پێویستیی منداڵپارێزی (Lastensuojelutarpeen selvitys)\nهەڵسەنگاندن سەبارەت بە پێویستیی منداڵپارێزی بەو مانایە دێت کە کارمەندی بواری کۆمەڵایەتی بارودۆخی منداڵەکە و دەرفەتی دایك وباوك سەبارەت بە پێراگەیشتن بە منداڵەکە و پەروەردەکردنی هەڵدەسەنگێنێ. ئەگەر هاوکات لەگەڵ هەڵسەنگاندنی پێویستی منداڵپارێزی دەربکەوێت کە پێویست بە خزمەتگوزاریەکانی منداڵپارێزی دەکات، ئەوا داواکارەکە کاروباری مشتەری بوونی بۆ منداڵپارێزی دەست پێدەکات.\nوتووێژ لە گەڵ کەسوکاری نزیک (Läheisneuvonpito)\nوتووێژکردن لەگەڵ کەسوکاری نزیکدا شێوازێکی کارکردنە کە بە هۆیەوە هەوڵ دەدرێت کە بە ڕاوێژ لە گەڵ کەسوکاری نزیک و خێزانی منداڵەکەدا، چارەسەری بۆ کێشەکان بدۆزرێتەوە. لە میانەی وتووێژ لە گەل کەسوکاری نزیک سەبارەت بە منداڵەکە، کەسە گرینگەکانی منداڵ و کاربەدەستان رووبەڕووی یەکتر دەبنەوەو پێکەوە وتووێژ دەکەن.\nیاریدەدەری بواری کۆمەڵایەتیى قوتابخانە (Koulukuraattori)\nیاریدەدەری بواری کۆمەڵایەتی قوتابخانە کارمەندی بواری کۆمەڵایەتی ناو قوتابخانەیە و ئەرکەکەی بریتی‌یە لە یارمەتیدان و هاوکاریی خوێندکاران و خێزانەکانیان. بۆ نموونە یاریدەدەری بواری کۆمەڵایەتیی قوتابخانە یارمەتی بەو خوێندکارانە دەکا کە لە خوێندندا یان لە پێوەندییەکانیاندا لە گەڵ هاوڕێکانیان کێشەیان هەیە یان ئەوەتا گۆڕانکارییەکی تر لە هەلومەرجی ژیانیاندا پێک هاتوە. دایک و باوکەکانیش دەتوانن سەبارەت بە هەلومەرجی ناو ماڵ یان بابەتەکانی دیکەی پێوەندیدار بە پەرەوەردە، لە گەڵ یاریدەدەری بواری کۆمەڵایەتی قوتابخانە گفتوگۆ بکەن.\nیاریدەدەرییەکانی بەشی چاودێریى کۆمەڵایەتى ئازاد (Avohuollontukitoimet)\nیاریدەدەرییەکانی بەشی چاودێریى کۆمەڵایەتى ئازاد بە جۆرێک لە خزمەتگوزاریی تەرخانکراو بۆ خێزانەکان دەوترێ کە لەمیانەیەوە منداڵەکان و دایك و باوکەکانیان، هەر لە ژینگەکەى خۆیاندا یارمەتی دەردرێن. یاریدەدەرییەکانی بەشی چاودێریى کۆمەڵایەتى ئازاد، جۆرە خزمەتگوزارییەکی دڵخوازانەیە و لەسەر بنەماى کارى هاوبەش لەگەڵ خێزاندا بنیات دەنرێن. ئەو جۆرە خزمەتگوزارییە یاریدەدەرانە هەمیشە بە پێی تایبەتمەندییە تاکەکەسییەکان و بەشێوەیەك نەخشەی بۆ دادەندرێت کە وەڵامدەرەوەی پێداویستییەکانی منداڵ و خێزانەکەی بێت. ئەم یاریدەدەرییانە دەکرێ بە تەنیا بۆ منداڵەکە یان بەتەنیا بۆ دایك و باوکەکە یان هاوکات بۆ هەموو خێزانەکە رێکبخرێت. پێویستی بە خزمەتگوزارییەکانی یاریدەدەر لە نەخشەی کەسی داواکاردا تۆمار دەکرێت. سەبارەت بەو خزمەتگوزارییە یاریدەدەرانەی پەسندکراون کاربەدەست بڕیار دەردەکات. خێزانیش دەتوانێ داوای پێداچوونەوە بەو بڕیارەدا بکات.\nیاساى منداڵپارێزی (Lastensuojelulaki)\nیاساى منداڵپارێزی، رێساکانی پەیوەندیدار بە منداڵپارێزی دیاری دەکا. لە پاڵ یاسای منداڵپارێزیدا لە یاسای چاودێری کۆمەڵایەتیشدا، لە یاسای سەرپەرشتی منداڵ و مافی منداڵ بینیندا و هەروەها لە رێکەوتننامەی مافەکانی منداڵیشدا پارێزگاری و شێوەی مامەڵە لە گەڵ منداڵ دیاری دەکات.


وێنەیەك لەڕێگەیەوە وردەكاری كەسایەتیت ئاشكرا دەبێت\nپێگەی Wake Up Your Mind وێنەیەكی ڕەش و سپی بڵاوكردووەتەوە ، ئەوەی لەڕێگای سەیركردنییەوە دەیبینی هەندێك لایەنی كەسایەتیت دەردەخات .\nدەكرێت ئەوكەسەی سەیری وێنەكە دەكات لێوێكی كەمێك كراوە یان چەند دارودرەخت یان كۆمەڵێك رەگی درەخت لەژێر خاكدا ببینێت ، ئەو جیاوازییە لەبینینی یەكەمجاری شتەكان هەندێ وردەكاری كەسایەتیت پیشان دەدات .\nبەگوێرەی پێگەكە ئەگەر یەكەمجار لەناو وێنەكەدا لێوێك ببینیت ، ئەوە وادیارە تۆ كەسێكی "سادە و لەسەرخۆیت " و حەزت لە ژیانێكی سادە و بێ گرێ و گۆڵە و هەمیشەش لەگەڵ گۆرانكارییەكان هەڵدەكەیت و دێیتەوە.\nهەرچەندە هەندێ كات ساویلكە دەردەكەویت ، بەڵام بەگشتی كەسێكی دانایت و حەزت لە راستگۆییە .\nپێگەكە دەڵێت : وەكو كەسێكی لاواز لێت دەروانرێت كە پێویستت بە یارمەتییە ، بەڵام لەراستیدا ئەمە وانییە بەڵكو تۆ توانای ئەوەت هەیە خۆت بی یارمەتی كەسانی تر كیشەكانت چارەسەر بكەیت .\nئەگەر یەكەمجار درەختت بینی ، تۆ لەوكەسانەی كە هەمیشە لەخەیاڵی ئەو قسانەدایت كە خەڵك لەبارەی تۆوە دەیانكات .\nزۆربەی كات كەسێكی بەهێز و ناڕوونی ، هەندێ خاسیەتی ناروونت هەیە كە وادەكەن خەڵك نەتوانن بەئاسانی بتخوێننەوە، لەبەرانبەر هەموو ئەگەران كراوەیت و ئەوەی بیری لێدەكەیتەوە ئەوەیە كە هەمیشە بۆ ئەنجامەكانی داهاتوو چاوت لە سەركەوتنە .\nئەو كەسانەی یەكەمجار لەناو وێنەكەدا رەگی درەخت دەبینن ، لەو كەسانەن كە توانای بینینی هەڵەكانی خۆیان هەیە و رەخنەی درووستكەریشیان قبووڵە ، خاوەن كەسایەتییەكی سەربەخۆ و داریژراو و بەرپرسیارن .\nپێگەی Wake Up Your Mind دەڵێت : ئەو كەسانەی یەكەمجار دەیانبینن وادەزانن تۆ كەسێكی زۆر ئاسایی و هیچ بەهرە و سیفەتێكی شۆڕشگێرانەت تێدا نییە ، لەگەڵ ئەوەشدا بەڵام كاتێك زیاتر دەتانناسن ئەو تێڕوانینەیان دەگۆرێت و تیدەگەن كە لێهاتوو و خوێنگەرمی .


سەبەتەی کڕین - هۆست کورد\nمایکرۆسۆفت ٣٦٥ بە دەست بهێنە و کارەکەت بەرەوپێش بخە.\nمایکرۆسۆفت ٣٦٥ پێك دێت لە office 365 لە گەڵ خزمەتگوزاری زیرەکی کلاود و سیستمی پاراستنی پێشکەوتوو.\nسودمەند دەبی لە 1TB ستۆرەیجی بێبەرامبەر.\nسودمەند دەبی لە پاڵپشتی بەردەوام ٢٤ کاتژمێری.\nپاکێج و نرخەکان ببینە\nبۆ وەرگرتنی زانیاری : 07701461885\nپاکێجی کەسی پاکێجی بزنس\nزۆرترین داواکاری لە سەرە\nهەموو تایبەتمەندیەکانی مایکرۆسۆفت ٣٦٥ بە هەرزانترین نرخ دەخاتە بەردەستت.\n$18 / ساڵانە\nساڵانە نوێ دەکرێتە بە بڕی ١٨ دۆلاری ئەمریکی. بیخەرە ناو سەبەتە\nدەتوانی پڕۆگرامی ئۆفیس دابەزێنیتە سەر ئامێرەکانت بە بێ بەرامبەر، تا ٥ ئامێر.\nوەشانی وێبی ئۆفیس بەردەستە بە بێ ئەوەی ئۆفیس دابەزێنیتە سەر ئامێرەکانت.\nیەک تێڕابایت 1TB ستۆرەیجی OneDrive بێ بەرامبەر وەردەگری.\nبۆ ئەو کەسانەی کە دەیانەوێ کۆنتڕۆڵی تەواویان بە سەر پکێجەکەیاندا هەبێت.\n$70 / ساڵانە\nساڵانە نوێ دەکرێتە بە بڕی ٧٠ دۆلاری ئەمریکی. بیخەرە ناو سەبەتە\nدەتوانی پاکێجەکەت لە ماڵپەڕی فەرمی مایکرۆسۆفت ڕێکبخەی و شێوازی پارەدان دیاری بکەی..\nدەتوانی پاکێجەکە بۆ ٥ کەسی تر بە کار بهێنی و گونجاوە بۆ ئۆفیس و بزنسی بچوك.\n$100 / ساڵانە\nساڵانە نوێ دەکرێتە بە بڕی ١٠٠ دۆلاری ئەمریکی. بیخەرە ناو سەبەتە\nدەتوانی پاکێجەکەت لە ماڵپەڕی فەرمی مایکرۆسۆفت ڕێکبخەی و شێوازی پارەدان دیاری بکەی.\nدەتوانی پاکێجەکەت هاوبەشی پێ بکەی لە گەڵ ٥ کەس دا و بۆ هەر یەکەیان هەمان تایبەتمەندیان دەدرێتێ.\nلە گەڵ هەموو پاکێجێك دا هەیە\nهەموو پڕۆگرامەکانی مایکرۆسۆفت ئۆفیس بۆ ئامێرەکانت. (1)\nتایبەتمەندی Online Office کە دەتوانی پڕۆگرامەکانی ئۆفیس بە شێوەی ئۆنلاین بەکار بهێنی.\nبڕی 1TB یەک تێڕابایت کلاود ستۆرەیجی بێبەرامبەر، کە دەتوانی وێنە و زانیاریەکانتی تێدا هەڵگری.\nپاڵپشتی بەردەوام لە لایەن ستافی هۆست کورد ەوە 24 کاتژمێر.\nپاشەکەوت کردنی ئەو فایلانەی کە کاریان لە سەر دەکەی بە شێوەی ئۆنلاین.\nلە هەر شوێنێك بیت دەتوانی فایلەکانی بکەیتەوە و کاریان لە سەر بکەی.\n(١) تەنها پڕۆگرامە سەرەکیەکان لە خۆ دەگرێت، Microsoft Word, Excel, PowerPoint, Access, One Note و Outlook.\nهەموو کاتێک، هەموو شوێنێك با ئۆفیس بێت.\nئۆفیس لە گەڵ خۆت بەرە بۆ هەموو شوێنێك !\nلە گەڵ Microsoft 365 هەموو شتێك لە هەر شوێنێك بێت بەردەستە بە هۆی ئەی یەکگرتنەی کە هەیەتی لە گەڵ OneDrive دا، کە خزمەتگوزاریەکی پارێزراوی کلاود ستۆرەیجە. فایلەکانت پاشەکەوت بکە لە وەن درایڤ دا و پاشان بە بەکار هێنانی وەشانی ئۆنلاینی ئۆفیس لە هەر شوێنێك کە ویستت کاری لە سەر بکە.\nئامێری مۆبایلەکەت بخەرە کار !\nوەشانی تایبەت بە مۆبایلی ئەپەکانی ئۆفیس بە شێوەیەك دیزاین کراوە کە دەتوانی زۆر بە ئاسانی کار لە سەر فایلەکانت بکەیبە بێ ئەوەی هیچ کێشەیەك ڕووبەڕوت ببێتەوە هەرەها کار دەکات لە سەر هەموو ئامێرەکانی ئایفۆن و ئایپاد و ئەندرۆید و ویندۆز فۆن.\nفایلەکانت بپارێزە، بە بەکارهێنانی کلاود\nتێك چوونی هارد دیسك، بەرکەوتنی ڤایرۆس، ڕژانی چا بە سەر کۆمپیوتەرەکەت دا و چەندین ڕووداوی تر ڕوو دەدەن. بەڵام بە وەرگرتنی ١ تێڕابایت لە ستۆرەیجی ئۆنلاین دەتوانی فایلەکانت لە هەموو ئەو ڕوداوانە بپارێزی و ڕێگری لە لەناوچوونیان بکەی و لە هەر شوێنێك ویستت دەتوانی کاریان لە سەر بکەی.


ئەو 10 سەرۆكەی ئەمریكا كە تەنیا خولێك لە پۆستی سەرۆكایەتیدا بوون – Knwe.org\nسەرەکی » راپۆرت » ئەو 10 سەرۆكەی ئەمریكا كە تەنیا خولێك لە پۆستی سەرۆكایەتیدا بوون\nئەو 10 سەرۆكەی ئەمریكا كە تەنیا خولێك لە پۆستی سەرۆكایەتیدا بوون\nلوقمان محەمەد رەشید\nپۆستی سەرۆكایەتی ئەمریكا لە ساڵی 1789وە دامەزراوە، لەوكاتەوە تائێستا 45 كەس ئەو پۆستەیان بەڕێوەبردووە كە ئەگەرچی دەرگای خۆپاڵاوتن بۆ پۆستی سەرۆكایەتی ئەمریكا بۆ هەردوو رەگەزی نێر و مێ كراوەیە بەڵام تائێستا و لە ماوەی ئەو 231 ساڵەدا تاقە ژنێكیش بە سەرۆكی ئەمریكا هەڵنەبژێردراوە!\nهەر سەرۆكێكی ئەمریكا دەتوانێت، بەهەڵبژاردنەوەی، دوو خول لە پۆستەكەیدا بمێنێتەوە و ماوەی هەر خولێك چوار ساڵە. بەدرێژایی مێژووی ئەمریكا 35 سەرۆك توانیویانە خولی دووەمی سەرۆكایەتی ببەنەوە و 10 سەرۆكیش تەنیا خولێك لە پۆستەكەیاندا ماونەتەوە. ئەمە بێجگە لەوەی كە جۆن ئێف كەنەدی پێش ئەوەی خولی یەكەمی سەرۆكایەتییەكەی تەواو بكات، كوژرا.\nوەك رۆژنامەی ئیندیپێندنت باسی دەكات: درێژترین ماوەی سەرۆكەكانی ویلایەتە یەكگرتووەكان لە تەواوكردنی دوو خولی سەرۆكایەتییاندا، ساڵانی نێوان 1932-1976 بووە. دوا سەرۆكیش كە نەیتوانی خوولی دووەم بەدەسبێنێتەوە جۆرج هێربێرت وۆكەر بوش (بوش-ی باوك) بوو كە لە هەڵبژاردنەكەی ساڵی 1992دا بەرامبەر بیل كلینتۆن شكستیهێنا.\nدۆناڵد ترەمپ سەرۆكی ئێستای ویلایەتە یەكگرتووەكان لەوپەڕی ململانێدایە بۆ ئەوەی لە هەڵبژاردنەكەی مانگی تشرینی دووەمی ئەمساڵدا شكست بە جۆ بایدن بێنێت و خولێكی تری سەرۆكایەتی وڵاتەكەی بباتەوە، بەڵام ئاخۆ سەركەوتوو دەبێت یان نا؟ وەڵامی ئەم پرسیارە چەند مانگێكی كەمی ماوە و سندوقەكانی دەنگدان یەكلایی دەكاتەوە.\nلێرەدا ئاماژەیەكی خێرا بە ژمارەیەك لەو سەرۆكانە دەكەین كە نەیانتوانی خوولی دووەمی سەرۆكایەتی ویلایەتە یەكگرتووەكان ببەنەوە:\nـ جۆن ئادەمز، یەكەم سەرۆكی ئەمریكا بوو كە نەیتوانی خولی دووەمی سەرۆكایەتی وڵاتەكەی بباتەوە. ئادەمز جێگری جۆرج واشنتۆن بوو كە یەكەم سەرۆكی ئەمریكا بوو. كاتێك واشنتۆن دوو خولەكەی خۆیی تەواوكرد جۆن ئادەمز لەبەرامبەر تۆماس جێڤرسۆن-دا شكستیهێنا.\nـ جۆن كوینسی ئادەمز، كوڕە گەورەی جۆن ئادەمز-ی سەرۆكی ئەمریكا بوو. ئەمیش وەك باوكی نەیتوانی دووەم خولی سەرۆكایەتی وڵاتەكەی بباتەوە و بووە دووەم سەرۆك كە تەنیا خولێك سەرۆكی ئەمریكا بێت. واتا كوڕ و باوك بوونە یەكەم و دووەم سەرۆكی ویلایەتە یەكگرتووەكان كە نەیانتوانی خولی دووەمی سەرۆكایەتی ببەنەوە.\nـ مارتن ڤان بیورن، یەكێكی تر بوو لەو سەرۆكانەی ئەمریكا كە نەیتوانی خولی دووەمی سەرۆكایەتیی وڵاتەكەی بباتەوە.\nـ گرۆڤەر كلیڤیلاند دوو خول سەرۆكی ئەمریكا بوو بەڵام بەدوای یەكدا نا بەڵكو بە دوو خولی جیاواز كە ماوەیەكی سەرۆكایەتیی چوارساڵەیان لە نێواندا بوو.\nـ بنیامین هاریسۆن هەڵبژاردنی سەرۆكایەتیی لە كلیڤیلاند بردەوە. بەڵام لە هەڵبژاردنی دواتردا جارێكی تر گرۆڤەر كلیڤیلاند كەوتەوە ركابەریی بۆ بەدەستهێنانی كۆرسیی سەرۆكایەتی ئەمریكا و لەئەنجامدا هاریسۆن-ی بەزاند. بەمەیش هاریسۆن خولێك و كلیڤیلاند دوو خولی، بەدوای یەكدانەهاتوو، سەرۆكی ئەمریكا بوون.\nـ ولیام هۆوارد تافت، ئەمیش سەرۆكێكی تری ویلایەتە یەكگرتووەكان بوو كە نەیتوانی خولی دووەم بباتەوە. تافت یەكەم كەس بووە لەمێژووی ویلایەتە یەكگرتووەكاندا كە هەردوو پۆستی سەرۆكی وڵات و سەرۆكی دادگای باڵای ئەمریكایش بەڕێوەببات. لە خولی دووەمدا پۆستەكەی نەبردەوە و وۆدرۆ ویڵسۆن چووە شوێنەكەی.\nـ هێربێرت هۆڤێر-یش كاتێك سەرۆكی ئەمریكا بوو كە ئابوریی وڵاتەكە لە هەرەس و داتەپیندا بوو. دەوترێت هۆكاری سەرەكیی شكستهێنانی لە بردنەوەی خولی دووەم ئەوە بووە كە نەیتوانیوە باری گلاوی ئابوریی ئەمریكا راستبكاتەوە بۆیە لەبەرامبەر فرانكلین رۆزڤڵت-دا دۆڕا.\nـ جیراڵد فۆرد، ئەم سەرۆكەی ئەمریكا هەر ئەوە نەبوو كە خولی دووەمی هەڵبژاردنی نەبردبێتەوە، بەڵكو لەهیچ هەڵبژاردنێكدا سەركەوتوو نەبوو! ئەی كەواتە چۆن بووە سەرۆكی ویلایەتە یەكگرتووەكان؟. فۆرد جێگری ریچارد نیكسۆن سەرۆكی ئەمریكا بوو، بەڵام كاتێك بەهۆی كێشەی ئابڕووبەری (وۆتەرگێت)ەوە نیكسۆن ناچار دەستی لە سەرۆكایەتی ئەمریكا بەردا جیراڵد فۆرد-ی جێگری چووە شوێنەكەی و بووە سەرۆكی ئەمریكا.\nـ جیمی كارتەر لە هەڵبژاردنی سەرۆكایەتی ئەمریكادا جیراڵد فۆرد-ی بەزاند و بووە سەرۆكی ویلایەتە یەكگرتووەكان، بەڵام ئەمیش لە یەك خول زیاتر نەیتوانی لە پۆستەكەیدا بمێنێتەوە و كورسیی سەرۆكایەتیی بۆ رۆناڵد رێگان چۆڵكرد. بەمە هەریەك لە جیراڵد فۆرد و جیمی كارتەر بوونە تەنیا دوو سەرۆكێك لە مێژووی ئەمریكادا كە بەدوای یەكدا شكستبێنن لە سەركەوتنیان بۆ خولی دووەم.\nـ جۆرج هێربێرت وۆكەر بوش (بوش-ی باوك) دوا سەرۆكی تائێستای ویلایەتە یەكگرتووەكانە كە لەخولی دووەمی هەڵبژاردنە سەرۆكایەتیەكەی وڵاتەكەیدا دۆڕابێت. بوش (كە لەبەر جۆرج دەبلیو بوش-ی كوڕی، بە بوش-ی باوك ناودەبرێت، ئەو كوڕەی كە لە نێوان ساڵانی 2001-2009 بە دوو خول سەرۆكی ئەمریكا بوو) نەیتوانی دووەم خولی سەرۆكایەتی بباتەوە و لەبەرامبەر بیل كلینتۆن-دا شكستیهێنا.\nئێستا ئیدی دەبێت چاوەڕێی هەڵبژاردنە داهاتووەكەی سەرۆكایەتی ئەمریكا بین كە لە مانگی تشرینی دووەمی ئەمساڵدا ئەنجام دەدرێت، چاوەڕوانیەكەمان بۆ ئەوەیە كە ئاخۆ دۆناڵد ترەمپ سەرۆكی ئێستا دەچێتە لیستی براوەكانی خولی دووەمەوە یاخود دەبێتە یازدەیەمین سەرۆكی وڵاتەكەی كە یەك خول سەرۆكایەتی بكات؟!!\n329 جار بینراوە\nئه‌ندامێكی ئه‌نجومه‌نی نوێنه‌ران: هه‌مواركردنه‌وه‌ی یاسای موڵكدارێتی له عیراق\nرێكەوتنی هەرێم و بەغدا


سێیه‌م پاڵه‌وانێتی رۆیشتن له‌سه‌ر په‌ت له روسیا به‌ڕێوه‌چوو – Knwe.org\nسەرەکی » وەرزش » سێیه‌م پاڵه‌وانێتی رۆیشتن له‌سه‌ر په‌ت له روسیا به‌ڕێوه‌چوو\nسێیه‌م پاڵه‌وانێتی رۆیشتن له‌سه‌ر په‌ت له روسیا به‌ڕێوه‌چوو\nهه‌رچه‌نده رۆیشتن به‌سه‌ر په‌ت له پێشوودا وه‌كو ئاره‌زویه‌ك سه‌یر كراوه‌و وه‌كو وه‌رزش هه‌ژمار نه‌كراوه، به‌لام له ئێستا پاڵه‌وانێتی جیهانی تایبه‌ت به‌خۆی هه‌یه‌و له چه‌ند رۆژی رابردووش روسیا میواندااری سێیه‌می پاڵه‌وانێتی نێوده‌وڵه‌تی رۆیشتن به‌سه‌ر په‌تی كرد كه به های لاینینگ ناسراوه.\nئه‌م وه‌رزشه به یه‌كێك له سه‌رنجڕاكێشترین وه‌رزشه‌كان داده‌نرێت له جیهاندا كه پێكهاتوه له رۆیشتن له‌سه‌ر په‌تێكی باریك كه له نێوان 2 شوێن هه‌ڵواسراوه‌و زۆر كاتیش ده‌بێت ئه‌و شوێنه دۆڵێكی قوڵ بێت.\nله پاڵه‌وانێتیه‌كه‌ی روسیا ماوه‌ی رۆیشتن به‌سه‌ر په‌ته‌كه‌دا درێژبوو باشترین وه‌رزشكارانیش له‌سه‌ر تاسه‌ری جیهان به‌شداریان كرد و به‌شداربووانیش به‌هیچ شێوه‌یه‌ك بۆیان نه‌بوو دار یاخود شتی تر به‌كار بهێنن بۆ ئه‌وه‌ی هاوسه‌نگی وه‌ربگرن.\nله پاڵه‌وانێتیكه‌دا 2 ركابه‌ری به‌ڕێوه‌چوو یه‌كه‌میان بڕینی ماوه‌كه‌بوو به كه‌مترین ماوه‌و ئه‌و ماوه‌یه‌شی پێویست بوو به‌شداربووان بیبڕن له‌سه‌ر په‌ت كیلۆمه‌ترێك بوو.\nدووه‌م ركابه‌ریش پێكهاتبوو له‌وه‌ی كام وه‌رزشكار زۆرترین نمایشی سه‌رنجڕاكێش له‌سه‌ر په‌ته‌كه ده‌كات.\nهه‌ریه‌ك له فریدی كوهن و لوكاس ئیرمله‌ر كه خاوه‌نی ریكۆرده‌كانی ئه‌م وه‌رزشه‌ن به‌شداریان له پاڵه‌وانێتیه‌كه كرد.\nكوهن خاوه‌نی سه‌رنجڕكێشترین نمایش بوون كه زۆرترین ماوه‌ی به چاو به‌سترایه‌وه بڕی.


ئێران زانیاری نوێ لەسەر ئەو سیخوڕە بڵاودەكاتەوە کە تۆمەتبارە بە چاودێریکردنى جموجۆڵەكانی\nدەسەڵاتی دادوەری ئێران ڕەتیدەكاتەوە ئەو سیخوڕەی كە بەمدواییانە سزای لەسێدارەدانی بۆ دەرچووە پەیوەندی بەكوشتنی قاسم سولەیمانیەوە هەبوبێت.\nغوڵام حوسێن ئیسماعیلی وتەبێژی دەسەڵاتی دادوەری ئیران بەمیدیاكانی وڵاتەكەی ڕاگەیاندووە، مەحمود موسەوی مەجد كە سزای لەسێدارەدانی بۆ دەرچووە، كاری سیخوڕی كردووە و لەگەڵ خێزانەكەیدا لەسوریادا نیشتەجێ بووە و زانیاری لەسەر ڕاوێژەكارە ئێرانییەكان و كارەكانی وەزارەتی بەرگری و فەیلەقی قودس و جموجۆڵەكانی قاسمی سولەیمانی و شوینی مانەوەی لەساڵانی 2018 و 2019 داوەتە ئیسرائیل و ئەمریكا.\nئاماژەی بۆ ئەوەشكردووە، ئەو سیخوڕە پەیوەندی رووداوى كوشتنی قاسمی سولەیمانیەوە نەبووە و ئەو زانیاری لەسەر هێزە ڕاوێژەكارەكانیان لەسوریا داوەتە نەیارەكانیان.\nئیسماعیلی باسی لەوەشكردووە، سزای لەسێدارەدان لەدژی موسەوی دەرچووە و گشتێنراوە و لەئایندەیەكی نزیكدا جێ بەجێ دەكرێت.\nئەوە لەکاتێکدایە پێشتر وتەبێژی دەسەڵاتی دادوەری ئێران، ئاماژەی بەوەکردبوو، مەحمود موسوی مەجد دەستی هەبووە لەئاشکراکردنی شوێنی قاسم سلێمانی و زانیارییەکانی دەربارەی جوڵەکانی ئەو فەرماندەیەی داوە بەو دوو دزەگا هەواڵگرییە.\nبەڵام هەر ئەوکات مەهدى كشت دار، بەڕێوەبەرى ئاژانسى "ميزان" ئاشكرایکردبوو، كاتێك سولەيمانى كوژراوە "مەجد" لە زينداندا بووە و ئەو نەبووە كە زانيارى لەسەر چوونی قاسمى بۆ فڕۆكەخانەى بەغدا ئاشكرا كردووە.


کۆنتی خاوەنی بەرزترین مووچەیە لە کاڵچۆدا\nپێش 2 هەفتە 189 جار خوێنراوەتەوە\nئانتۆنیۆ کۆنتی ئیتاڵی و ڕاهێنەری یانەی ئینتەرمیلان زۆرترین مووچەی ساڵانە لە نێو ڕاهێنەرانی خولی ئیتاڵیدا وەردەگرێت.\nڕۆژنامەی لاگازێتا دیلۆ سپۆڕتی ئیتاڵی ڕاپۆڕتێکی تایبەتی لە بارەی بەرزترین مووچەی ڕاهێنەرانی کاڵچۆوە ئامادەکردووە و ئاشکرای دەکات، ئانتۆنیۆ کۆنتی ساڵانە 11 ملیۆن یۆرۆ وەک مووچەی ساڵانە لە یانەی ئینتەرمیلان وەردەگرێت و ڕیزبەندی بەرزترین مووچەی ڕاهێنەرانی خولەکەی گرتووە.\nدوای ئەویش ماوریزیۆ ساری ڕاهێنەری یۆڤانتۆس دێت و ئەو ڕاهێنەرە ساڵانە 5.5 ملیۆن یۆرۆ لە خانمەپیرەکەی ئیتاڵیا وەردەگرێت و لە پلەی دووەم دێت، لە پلەی سێیەمیش کارلۆ ئانچلۆتی ڕاهێنەری ناپۆلی دێت و ساڵانە 5 ملیۆن یۆرۆ مووچەکەیەتی.\nجێی بیرهێنانەوەیە وەرزی ڕابردوو ماسیمیلیانۆ ئالێگری وەک ڕاهێنەری یۆڤانتۆس 7.5 ملیۆن یۆرۆی ساڵانەی وەردەگرت، لوچیانۆ سپالێتیش 4.5 ملیۆن یۆرۆ لە یانەی ئینتەرمیلان وەردەگرت.\nسەرچاوەکە ئاماژەی بەوەشکردووە مووچەی کۆنتی لە ئێستادا زیاترە لەو مووچەیەیی جۆزێ مۆرینیۆ لە ڕاهێنەرایەتی ئینتەرمیلان وەریدەگرت.\nلوکاکۆ توانج لە سۆڵشایەر دەدات\nسێ یانەی گەورەی ئەوروپا کێبڕکێی گواستنەوەی هالاندی لاو دەکەن\nغەرناتە پێشەنگی خولی ئیسپانی گرت\nباوکی فاتی دەیەوێت کوڕەکەی لەگەڵ کریستیانۆ یاری بکات\nگواردیۆلا شوێنگرەوەی خۆی لە مانچستەر سیتی دەستنیشان کرد


📊 15 هەزار ئاوارەی کەرکووک لە دەنگدان بێبەش دەبن ئامار و راپرسی\n📅 کاتی تۆمارکردن Apr 10 2018 8:59AM\n👁 ئەم بابەتە 3,062 جار بینراوە\nلە هەڵبژاردنی پەرلەمانی عێراقدا 15 هەزار ئاوارەی ک [ زۆرتر... 👁] ✖ ✖ ✖ 0 0 ✔ 93% ✍ س.ئـ. 10-4-2018 8:59:40\n📊 تەواوبوونی هەزار خانووی گوندی کۆری راگەیەنرا ئامار و راپرسی\n📅 کاتی تۆمارکردن Apr 9 2018 1:22PM\nدواڕۆژ، ئاوارە حەمید تەواوبوونی هەزار خانووی گوند [ زۆرتر... 👁] ✖ ✖ ✖ 0 0 ✔ 91% ✍ هـ.ب. 9-4-2018 13:22:33\n📊 گرژییەکانی خۆرهەڵاتی ناوەڕاست بەهای لیرە و تمەن بەره و هەڵدێر دەبات ئامار و راپرسی\n📅 کاتی تۆمارکردن Apr 10 2018 8:40AM\n👁 ئەم بابەتە 1,347 جار بینراوە\nدواڕۆژ، سامان قوبادی بەردەوام بەهای لیرەی تورکی و [ زۆرتر... 👁] ✖ ✖ ✖ 0 0 ✔ 95% ✍ س.ئـ. 10-4-2018 8:40:41\n📝 گەریلا لە دەریای ڕەش گورزێکی کوشندەی لە سوپای تورک وەشاند بەڵگەنامەکان\n📅 کاتی تۆمارکردن Apr 9 2018 8:16PM\nهەپەگە ڕایگەیاند، کە هێزەکانیان لە دەریای ڕەش چالا [ زۆرتر... 👁] ✖ ✖ ✖ 0 0 ✔ 95% ✍ هـ.ب. 9-4-2018 20:16:07\n📊 لە مانگێکدا 25 پیکابی دەبڵ ئەکسل لە سلێمانی دزراون ئامار و راپرسی\n📅 کاتی تۆمارکردن Apr 9 2018 9:38AM\nعادل عوسمان، لە گەڕەکی کانی سپیکەی شاری سلێمانی، س [ زۆرتر... 👁] ✖ ✖ ✖ 0 0 ✔ 91% ✍ ن.ئـ. 9-4-2018 9:38:06\n👫 نەجات برجزە کەسایەتییەکان\n📅 کاتی تۆمارکردن Apr 9 2018 1:26PM\n👁 ئەم بابەتە 3,465 جار بینراوە\nتەمەنی 26 ساڵ بوو و لە ئێوارەی رۆژی 05-04-2018 دیا [ زۆرتر... 👁] ✖ ✖ 0 0 ✔ 82% ✍ هـ.ب. 9-4-2018 13:26:28\n📝 وەزارەتی دارایی و ئابووری حکومەتی هەرێمی کوردستان رێنمایی تایبەت بە پێدان و وەگرتنەوەی مووچەی زیادەی فەرمانبەرانی دەرکرد بەڵگەنامەکان\n📅 کاتی تۆمارکردن Apr 27 2018 10:48AM\n09-04-2018 [ زۆرتر... 👁] ✖ ✖ 1 1 ✔ 99% ✍ هـ.ب. 27-4-2018 10:48:08\n📊 ڤێتێرنەرییا دهۆک: بازرگانێن دهۆک ترسا کرینا چێلان هەیە ئامار و راپرسی\n📅 کاتی تۆمارکردن Apr 9 2018 8:11PM\n👁 ئەم بابەتە 1,408 جار بینراوە\nرێڤەبەرێ ڤێتێرنەرییا دهۆک راگەهاند، ڤەکرنا بالەفڕگ [ زۆرتر... 👁] ✖ ✖ ✖ 0 0 ✔ 91% ✍ هـ.ب. 9-4-2018 20:11:12


عێراق رێگای بەغدا و فەلوجە دەکاتەوە\nکردنەوەی رێگاکە قه‌ره‌باڵخی له بازگەی سقور كه‌مده‌كاته‌وه و رێخۆشدەکات بۆ هێنانی ئه‌و کەلوپەلانه‌ی پێویستن بۆ ئاوه‌دانكردنه‌وه‌ی ئەنبار.\nهێزە ئەمنیەکان لە بازگەی سقور لە ئەنبار رێگا دەکەنەوە بۆ رۆیشتنی لۆرییەکان کە نەوت و کەلوپەل دەبەن بۆ پارێزگاکە. [وێنەكه لەسەر پەیجی ئیدارەی سەرۆکی شارەوانی ناوچەی فەلوجە بڵاوکراوەتەوە له 10 تەمموز]\nبەرپرسان بە دیارونایان وت هێزە عێراقیەکان پێنجشەممە (2 تشرینی دووەم) ئەو رێگا کۆنەیان کردەوە کە پارێزگای ئەنبار دەبەستێتەوە بە بەغدای پایتەخته‌وه.\nئەم رێگایە، کە لە فەلوجەوە درێژدەبێتەوە تا دەروازەی رۆژئاوای بەغدا، سێ ساڵە داخراوە لەبەر هۆکارە ئەمنییەکان دوایئەوەی چەندین شاری ئەنبار بە فەلوجەشەوە کەوتنە دەستی "دەوڵەتی ئیسلامی" (داعش).\nئەندامی ئەنجومەنی پارێزگای ئەنبار، فەرحان محەمەد ساڵح، بە دیارونای وت فەرماندەیی ئۆپەراسیۆنەکانی بەغدا رێگە کۆنەکەی فەلوجە و بەغدایان کردەوە دوای ئەوەی هەموو رێکارە لۆژیستی و ئەمنییە پێویستەکان جێبەجێکران.\nحکومەتە خۆجێیەکەی ئەنبار کەمپینێکی چەند مانگەی ئەنجامدا بۆ چاککردنەوەی رێگا 65 کیلۆمەتریەکە.\nساڵح وتی کارەکان پڕکردنەوەی چاڵەکانیان لەخۆگرتبوو لەگەڵ لابردنی پاشماوەكانی خاپوربوون و پاککردنەوە و چاندنی درەخت، وتیشی چەکدارانی داعش هه‌ندێك بەشی رێگاکەیان بۆمبڕێژكردبوو بەرلەوەی لە فەلوجە ده‌ربپه‌ڕێندرێن.\nهه‌روه‌ها وتی هێزە ئەمنیەکان بازگەیان داناوە لەسەر رێگاکە و نوێترین ئامێری ئاشکراکردنی تەقەمەنیەکانیان لێیە و یەکە ئەمنیەکان دەگەڕێن بۆ پاراستنی لە هەر هێرشێك.\nئاسانكردنی هاتوچۆ و هێنانوبردنی شمەكەکان\nساڵح وتی: "ئەم رێگایە ئەرکی سەرشانی هاتوچۆکەرانێش کەمدەکاتەوە کاتێك گەشتدەکەن لەنێوان بەغدا و ئەنباردا و قه‌ره‌باڵخی هاتوچۆی ئۆتۆمبیلیش كه‌مده‌كاته‌وه."\nوتیشی: "ئێستا یەك رێگای سەرەکی زەمینیمان هەیە کە پارێزگاکە دەبەستێتەوە بە پایتەختەوە."\nهه‌روه‌ها وتی بازگەکەی سقور بەهۆی ئەوەی کەوتۆتەسەر ئەو رێگایە، قه‌ره‌باڵخی هاتوچۆی زۆر به‌خۆیه‌وه ده‌بینێت لەگەڵ ریزی درێژی ئه‌و ئۆتۆمبیلانه‌ی چاوەڕێن بڕۆن و تێپەڕبن.\nوتی بەڵام ئێستا لەگەڵ کردنەوەی رێگا کۆنەكه‌ی فەلوجە و بەغدا، پێده‌چێت قه‌ره‌باڵخی كه‌مببێته‌وه بۆ نیوه‌ی.\nهەروەها رێگاکە كارئاسانی ده‌كات بۆ بەرێکردنی شمەك و كاڵاكان بۆ ئەنبار.\nساڵح وتیشی: "زۆر بەپەلە پێویستمان بە دەروازەیەکی دیکە هەیە بۆ به‌ڕێكردنی لۆرییه بازرگانییه‌كان بۆ پارێزگاکە و هەروەها کەلوپەلی تری پێویستیش بۆ پرۆژه‌كانی بنیاتنانەوەی ژێرخانی شارەکانمان کە لە لایەن تیرۆریستانەوە تێکدراون."\nعێراق خاڵی سنووریی ترێبیل دەکاتەوە بۆ گەشتیاران\nدوای ئه‌مینكردنی ناوچەکە، هاتوچۆ دەستیپێکردۆتەوە لەسەر ئەو رێگایەی ناسرابوو بە "رێگای مەرگ" بەهۆی داعش و چالاکی نایاساییەوە.\nعێراق رێگای خێرای نێودەوڵەتی ئەنبار دەکاتەوە\nئه‌و رێگا خێرا ستراتیژیەی عێراق دەگەیەنێت بە سوریا و ئه‌رده‌نی دراوسێی کەناڵێكی گرنگە بۆ ئاڵوگۆڕی بازرگانی.


شەڕڤانان لەبەرەكانی رۆژهەڵات و رۆژئاوای رەققەوە بەیەكدەگەن\nپێشڕەوییەكانی شەڕڤان لەشاری رەققەی سوریا دژ بەتیرۆریستانی داعش درێژەی هەیە، لەنوێترین پێشهاتدا شەڕڤانانی بەرەكانی رۆژهەڵات و رۆژئاوا زۆر نزیكبوونەتەوە لەیەكتر، چاوەڕوان دەكرێت لەچەند كاتژمێری داهاتوودا ئەو دوو بەرەیە بگەنەوە یەك.\nلەشەڕەكانی شەوی ڕابردوودا نزیكەی بیست تیرۆریستی داعش كوژراون و دووانیش بەدیلگیراون، لەلایەكی دیكەشەوە شەڕڤانان توانیوانە دووسەدو پەنجا هاووڵاتی دیكەی مەدەنی لەشارەكە رزگار بكەن.\nئاژانسەكانی هەواڵ بڵاویانكردەوە كە شەڕڤانانی هێزەكانی سوریای دیموكرات بەردەوامن لەپێشڕەوییەكانیدا لەشاری رەققە، مەودایەكی زۆر كەم لەنێوان دوو بەرەی رۆژهەڵات و رۆژئاوای شەڕی رەققەدا ماوە و تا چەند كاتژمێرێكی دیكە دەگەنەوە یەك.\nئەوە لەكاتێكدایە كە شەوی ڕابردوو لەگەڕەكی نەزلەت شیهاددا كە دەكەوێتە باشوری شارەكەوە شەڕ روویداو لەئەنجامدا یازدە تیرۆریستی داعش كوژران و دووانی دیكەش بەدیلگیران.\nهەروەها لەگەڕەكی رەوزەشدا لەڕۆژهەڵاتی شارەكە لەئەنجامی شەڕێكی دیكەدا، پێنج تیرۆریستی داعش كوژران و لەگەڕەكی بەرید لەڕۆژئاوای رەققەش شەش تیرۆریستی داعش كوژراون.\nشەڕڤانان رایانگەیاندووە كە گروپە تایبەتەكانی هێزەكانی سوریای دیموكرات بۆ رزگاركردنی هاووڵاتیان لەڕەققە، رۆژی پێنجشەممە دووسەدو پەنجا هاووڵاتی دیكەیان لە لەگەڕەكی نەزلەت شیهاد لەچنگی تیرۆریستانی داعش رزگاركرد.


شیعری باوێشكه‌كانی مێژوو- نه‌ژاد عه‌زیز سورمێ - قەڵەم\nشیعری باوێشكه‌كانی مێژوو- نه‌ژاد عه‌زیز سورمێ\nتاریخ ایجاد در یکشنبه, 13 آبان 1397 08:30\nئه‌م جۆره شیعره به هیچ جۆرێك له شاعیر وه‌رناگیرێت له‌م جێگا هه‌ستیاره‌دا شیعری له‌م جۆره، یانی (دووفاقی). ئه‌و كاته وه‌ك شیعرێكی ڕه‌سه‌ن له شاعیر وه‌رده‌گیرا. ئه‌گه‌ر له ژووری بڕیاردان و به‌رده‌وامبوونی شه‌ڕ بهاتبایه ده‌ره‌وه‌و ده‌رگای له دوای خۆی به توندی دابخستبووایه و موچه‌ی موفت و زۆر شتی تری بخستبووایه ژێر پێی شیعری ڕه‌سه‌نه‌وه. له‌م كرداره‌دا شیعره‌كه‌ی لێوه‌رده‌گیرا.\nشاعیری ڕه‌سه‌ن ده‌بێ شیعر شه‌هیدی بكات. شاعیرانی ملكه‌چی ده‌سه‌ڵاتیش هێنده‌ی گردۆڵكه‌یه‌كیش دیوان چاپ بكه‌ن مێژوو وه‌ریانناگرێت و ده‌سته‌وئه‌ژنۆ ده‌مێننه‌وه، هیچ شتێكیش له خوێنه‌ر ناشاردرێته‌وه.


میسر ئاماده‌یه هێزی سه‌ربازی بۆ سووریا ڕه‌وانه بکات - Mehr News Agency\n25 avrêlê 2018 - 14:24\nNews Code 18327\nعه‌ره‌بی نوێ ڕایگه‌یاند؛\nمیسر ئاماده‌یه هێزی سه‌ربازی بۆ سووریا ڕه‌وانه بکات\nسه‌رچاوه سیاسییه‌کانی میسر ڕایانگه‌یاندووه که قاهیره ئاماده‌یی خۆیی ده‌ربڕیوه تاکوو به مه‌به‌ستی دابین کردنی سه‌قامگیری له باکووری سووریا له دوای شکستی داعش، هێز ڕه‌وانه‌ی ئه‌م وڵاته بکات.\nبه ڕاپۆرتی ئاژانسی مێهر له عه‌ره‌بی نوێ، سه‌رچاوه سیاسییه‌کانی میسر ڕایانگه‌یاندووه که قاهیره ئاماده‌یی خۆیی ده‌ربڕیوه تاکوو به مه‌به‌ستی دابین کردنی سه‌قامگیری له باکووری سووریا له دوای شکستی داعش، هێز ڕه‌وانه‌ی ئه‌م وڵاته بکات.\nبه پێی ئه‌م ڕاپۆرته، عه‌ره‌بستان له‌م دواییه هه‌وڵی داوه تاکوو میسر ڕازی بکات هێزی سه‌ربازی ڕه‌وانه‌ی سووریا بکات و بۆ ئه‌م وڵاته‌ش هاپه‌یمانییه‌کی عه‌ره‌بی دروست بکه‌ن و میسریش جه‌ختی کردووه ئه‌گه‌ر ئه‌رکی ئه‌م هێزانه ته‌نیا پاراستنی ئارامی ناوچه‌کان بێت و تووشی شه‌ڕ نه‌بن ئاماده‌یه هێز ڕه‌وانه‌ی سووریا بکات.\nهه‌روه‌ها ئاماژه دراوه ئه‌گه‌ر له‌مباره‌وه ڕێککه‌وتن بکرێت، ئیمتیازاتی ئابووری و سیاسی زۆر به میسر ده‌به‌خشرێت، به‌ڵام میسرییه‌کان هه‌وڵ ده‌ده‌ن بوونیان له سووریا به جۆرێک بێت که له زۆڵکاوی شه‌ڕی سووریا تێوه‌نه‌گلێن.\nپێشتر عادڵ جوبه‌یر، وه‌زیری ده‌ره‌وه‌ی عه‌ره‌بستان ڕایگه‌یاند بوو که ڕیاز ئاماده‌یه تاکوو هێز ڕه‌وانه‌ی باکووری سووریا بکات.\nشایانی باسه که دۆناڵد ترامپ، به مه‌به‌ستی کشانه‌وه‌ی هێزه‌کانی ئه‌مریکا له سووریا، داوای له وڵاتانی ناوچه‌که و هاوپه‌یمانه‌کانی ئه‌مریکا کردووه تاکوو هێز ڕه‌وانه‌ی سووریا بکه‌ن و شوێنی هێزه‌کانی ئه‌مریکا پڕبکرێته‌وه.\nئه‌گه‌رچی میسر و سووریا هاوکاری سه‌ربازی بۆ نزیکیان پێکه‌وه له ڕابردوودا بووه، به‌ڵام ده‌میشق ناڕازییه که هێزی وڵاتانی عه‌ره‌بی جێگه‌ی هێزه‌کانی ئه‌مریکا بگرنه‌وە.


📅 06-10-2020 رێکەوت و رووداو (کڕۆنۆلۆژیا)\n👁 ئەم بابەتە 53,691 جار بینراوە\nباکووری کوردستان - دادگاییکردنی سەڵاحەدین دەمیرتا [ زۆرتر... 👁] ✖ ✖ 13 1 ✔ 99% ✍ هـ.ب. 1-9-2020 12:10:47\n👁 ئەم بابەتە 99,812 جار بینراوە\n📅 22-04-2020 رێکەوت و رووداو (کڕۆنۆلۆژیا)\n👁 ئەم بابەتە 26,996 جار بینراوە\nباکووری کوردستان - شەوی رابردوو، لە پارێزگای مەڕە [ زۆرتر... 👁] ✖ ✖ 37 0 ✔ 99% ✍ هـ.ب. 1-3-2020 19:49:43\n📅 23-07-2020 رێکەوت و رووداو (کڕۆنۆلۆژیا)\nرۆژهەڵاتی کوردستان - داگیرکەری ئێران، دیسانەوە ما [ زۆرتر... 👁] ✖ ✖ 15 0 ✔ 99% ✍ هـ.ب. 1-6-2020 0:42:39\n📅 31-08-2020 رێکەوت و رووداو (کڕۆنۆلۆژیا)\n👁 ئەم بابەتە 23,055 جار بینراوە\nباکووری کوردستان - موراد قەرەیلان ئەندامی کۆمیتەی [ زۆرتر... 👁] ✖ ✖ 13 1 ✔ 99% ✍ هـ.ب. 1-7-2020 21:01:44\n✌ Agir Ararat (Nazzareno Antonio Tassone) شەهیدان\n📅 کاتی تۆمارکردن Jan 19 2020 3:13PM\nNom de guerre: Agir Ararat Real name: Nazzareno [ زۆرتر... 👁] ✖ ✖ 0 1 ✔ 86% ✍ ج.ع.ئـ. 19-1-2020 15:13:49\n✌ John Robert Gallagher (Gabar Rojava) شەهیدان\n📅 کاتی تۆمارکردن Jan 15 2020 10:27PM\nNom de guerre :Gabar Rojava Real name: John Robe [ زۆرتر... 👁] ✖ ✖ 0 1 ✔ 90% ✍ ج.ع.ئـ. 15-1-2020 22:27:28\n📕 Kurdish Issues پەڕتووکخانە\n📅 کاتی تۆمارکردن Jul 16 2020 11:53PM\nThis volume contains 13 essays, written by a group [ زۆرتر... 👁] ✖ ✖ 0 1 ✔ 94% ✍ ج.ع.ئـ. 16-7-2020 23:53:13\n📝 ئازادی بۆ رفێنراوانی بادینان.. نامەیەکی کراوە بۆ ڕێکخراوە نێو دەوڵەتیەکانی مافی مرۆڤ بەڵگەنامەکان\n📅 کاتی تۆمارکردن Feb 1 2019 10:39AM\nرۆژ : 31ی جێنیوەری 2019 بۆ: نەتەوە یاکگرتووەکان، [ زۆرتر... 👁] ✖ ✖ 0 1 ✔ 99% ✍ ن.ئـ. 1-2-2019 10:39:33


سەربازانی عێراقی فڕۆکەی بێفڕۆکەوان ئامادەدەکەن کە یارمەتییان دەدات بۆ ئاشکراکردنی جوڵەی چەکداران. [خاوەنی وێنە: وەزارەتی بەرگری عێراق]\nهێزە هاوبەشەکانی عێراق دەڵێن ژمارەی ئەو ئۆپەراسیۆنانەیان زیادکردووە کە ئەنجامیدەدەن لە ناوچە بیابانیەکانی باشوری ئەنبار بەدرێژایی رێگە سەرەکیەکان بۆ كردنه ئامانجی چالاکی و حەشارگەکانی رێکخراوی "دەوڵەتی ئیسلامی لە عێراق و سوریا" (داعش).\nدوایین ئۆپەراسیۆنی لەو چەشنە لە 11 ئەیلولدا بوو، کە تێیدا کەتیبەکانی سوپا، یەکە ئامادەکان و پۆلیسی خۆجێیی ئۆپەراسیۆنێکی گەڕانی به‌رفراوانیان ئەنجامدا لە ناوچەی دەوروبەری دەریاچەی رەزازە.\nلە نێوەندی ئابەوە، هێزەکانی عێراق چەندین ئۆپەراسیۆنیان ئەنجامداوە لەو ناوچە بیابانیە فراوانە کە لە دەریاچەی رەزاز لە خۆرهەڵاته‌وه درێژدەبێتەوە تا سەر سنووری ئەردەن و سعودیە لە خۆرئاواوە.\nئەمە بۆتە هۆی دەستگیرکردن یان کوشتنی ژمارەیەك له ئەندامی داعش و تێکشکاندنی تەقەمەنی، چەك و کەلوپەلی شوێنی حەوانەوەی گروپەکە.\nئۆتۆمبیلە سەربازییەکانی عێراق بیابان دەپشکنن بەرەو باشور تا شاڕێگەی نێودەوڵەتی. [خاوەنی وێنە: فەرماندەیی ئۆپەراسیۆنەکانی ئەنبار]\nئەندامێكی ئەنجومەنی پارێزگای ئەنبار نەعیم کەعود بە دیارونای وت: "لەم چەند هەفتەیەی رابردوودا ئەم ئۆپەراسیۆنانە لە بیابانی باشوری ئەنبار چڕتربوونەتەوە و لەئێستادا بەشێوەیەکی مامناوەندی نزیکەی هەموو هەفتەیەك دانەیەك ئەنجامدەدرێت."\nوتی بەڕێژەیەکی باڵا له هەماهەنگی نێوان سوپای عێراق و پۆلیس و خێڵەکیەکان ئەنجامدەدرێن، لەگەڵ پشتیوانی فڕۆكه‌كانی هێزی ئاسمانی عێراق و هاوپەیمانی نێودەوڵەتی.\nوتیشی ئەم ئۆپەراسیۆنانە ئەنجامدەدرێن به پشتبه‌ستن به "راپۆرتی هەواڵگری دوای ئه‌ركه چاودێرییه‌كان یان ئەو زانیاریانەی لەلایەن ئەو مەدەنیانەوە دەدرێن کە لە گوندە دوورەدەستەکانی بیابان دەژین".\nهه‌روه‌ها وتی ئامرازێکی گرنگن بۆ دڵنیابوونەوە لەوەی "چەکدارەکان ناتوانن توانای خۆیان بنیاتبنێنەوە" بە سوودبینین لە ناوچەکە.\nکەعود وتی پاراستنی بیابانەکە یارمەتی پاراستنی شارەکانی ئەنبار دەدات، هه‌روه‌ها ئەو رێگە نێودەوڵەتیەی بەدرێژایی سنووری ئەردەن و سوریا دەڕوات لەگەڵ رێگەی حەج، کە لە شارۆچکەی عەرعەرەوە دەستپێدەکات له‌دیوی ئه‌ودیوی سنوور له‌گه‌ڵ سعودیە.\nقائیمقامی روتبە، عیماد مەشعەل، بە دیارونای وت: "لەکاتی ئۆپەراسیۆنەکانی گەڕاندا، فیرقەی یه‌كی پیادە دوو تیرۆریستی کوشت لە تەلعات و سێ قاچاخچیی ماددەی هۆشبەریشی دەستگیرکرد به گومانی ئه‌ندامێتی داعش."\nوتی ئۆپەراسیۆنە بەردەوامەکان لە بیابانی باشور "بەگشتی دۆخی ئەمنییان بەهێزکردووە لە روتبە و شاڕێگەکانیان پاراستووە، لەنێویاندا شاڕێگەی نێودەوڵەتی، باشتر لە جاران".\nوتیشی: "هێزەکان ئەنجامی باشیان بەدەستهێناوە چونکە دوژمن لاوازکراوە و شانە و حەشارگەکانی بەخێرایی دەکرێنە ئامانج." هه‌روه‌ها وتی پاشماوەکانی داعش "کاتی ئەوەیان نیە هەناسەیەك بدەن" لەنێوان ئۆپەراسیۆنەکاندا.\nئەندامێكی ئەنجومەنی پارێزگای ئەنبار، عەزال فەهداوی وتی هێزە ئەمنیەکان بەسەر چەند ئاستەنگێکدا زاڵدەبن، بەتایبەتی ئەوانەی پەیوەندییان بە خاكەوە هەیە، کە ناسراوە بە فراوانییه‌كه‌ی و دۆڵه‌كان و ئەشکەوتەکان و چاڵوچۆڵیه‌كانی، کە سەختە کۆنترۆڵبکرێت.\nفەهداوی بە دیارونای وت سەرەڕای ئەو دۆخە سەختانەی رووبەڕوویان دەبنەوە، هێزە عێراقیەکان توانیویانە بەربگرن بە پاشماوەکانی داعش لەوەی بچنە دۆخی هێرشبردنەوە.\nوتیشی: "هەوڵە ئەمنیەکان لەسەر زەمین و لە ئاسمان بەهێزدەبن لەکاتێکدا ئۆپەراسیۆنەکانی گەڕان بەشێوەیەکی خێراتر ئەنجامدەدرێن."


ساری بێ پێچ و پەنا بایەرن ڕەخنەباران دەکات لەسەر هەوڵێکیان بۆ بردنی یاریزانێکی بلووز – یاریگانێت\nدەستپێك/ئەڵمانیا/ساری بێ پێچ و پەنا بایەرن ڕەخنەباران دەکات لەسەر هەوڵێکیان بۆ بردنی یاریزانێکی بلووز\nساری بێ پێچ و پەنا بایەرن ڕەخنەباران دەکات لەسەر هەوڵێکیان بۆ بردنی یاریزانێکی بلووز\nیاریگانێت- پێچەوانەی ساردی مانگەکە (یەنایەر) دەنگۆ و ئاڵوێر و کڕین و فرۆشتنی یاریزنان تا دێت گەرمتر دەبێت و هەندێ جاریش کێبڕکێکان لەو ڕووەوە دەگاتە ئاستێکی توندتر. دوایین نموونە بۆ ئەمە، هەوڵی بایەرن میونشنە بۆ پەلکێشکردنی کاڵوم هۆدسۆن ئۆدۆی لاو لە یانەی چێڵسی، کە ڕاشکاوانە لە زاری هەسەن ساڵەهمیزیچی بەڕێوبەری وەرزشیی بایەرنەوە ئەو نیازەیان داوەتە گوێی باڵە-هێرشبەرەکەی بلووز.\nئەو نیازە بێ چەندوچوونەی بایەرن، ماوریزیۆ ساری بە ڕادەیەک پەست دەکات و دەڵێت: “من پێوایە ئەوە کارێکی پیشەگەرانە نییە، چونکە ئەوان لەسەر یاریزانێک قسە دەکەن کە ئەوەتا بۆندی لەگەڵ چێڵسی هەیە. بۆیە پێموایە ئەوان ڕێزی یانەکەمانیان نەگرت.”\nدەربارەی خودی یاریزانەکەش وتی: “پێویستە لە سەری کە زیاتر پەرە بسێنێت لەبارەی جووڵەکردن بەبێ تۆپ. بەڵام لە ئێستادا زۆر هەوڵی باش دەدات و من زۆر خۆشحاڵم لەگەڵیدا و دەمەوێت لە داهاتووشدا هەر لای من بێت.”\nهودسۆن تەمەنی 18 ساڵە و ماوەیەکە بۆتە هەواڵی گواستنەوەکان و بەستنی داهاتووی بە چەند یانەیەکی ترەوە، بەوپێیەی لەم وەرزەدا یەک جار وەک یاریزانی سەرەکیی لە پریمەیگ برشداری پێکراوە لەلایەن ساریەوە.\nMaurizio Sarri ئەڵمانیا ئینگلتەرا بایرن میونشن چێڵسی\nلیستی یاریزانە بانگهێشتکراوەکانی بارسێلۆنا بۆ یاری بەرامبەر سێڤییا بڵاوکرایەوە


زانکۆی ڕاپەڕین - بانگەوازێک لە وەزارەتى خوێندنى باڵا و توێژینەوەى زانستى\nبڵاوکراوەتەوە لە 17 تشرینی یەکەم 2016 . سەردانەكان: 1643\nبۆ ئەوەش داوا لە وەبەرهێنەران دەکەین، ئەوانەى تواناى زانستى و دارایى یان هەیە و، ئارەزو دەکەن بەشداربن لە دامەزراندنى ئەم دو پڕۆژەیە، پێویستە پرۆپۆزەڵى تایبەت بۆ دیوانى وەزارەتەکەمان تاکو ڕێکەوتى 6/ 11/2016 پێشکەش بکەن.\n·زانکۆکە تایبەت دەبێت بە زانستى کردارەکى و پیشەیى و، تەنها ئەم بوارانە دەگرێتەوە.\n·خوێندن لەو زانکۆیە لەنێوان (٢-٤) ساڵ دەبێ بەپێى سیستم و بڕوانامە.\n·پەیڕەوى سیستەمى خوێندنى پیشەیى سەردەمیانە، بەتایبەت ئەڵمانى – ئەمریکى بکات.\n·پێویستە لەماوەیەکى دیاریکراو سەرجەم پێداویستیەکانى تایبەت بە تاقیگەو وەرشەکان دابین بکات.\n·دامەزراوەکە گرنگى تایبەت دەدات بە زانستەکانى( IT، ئەندازیارىPetroleum ، ئەندازیارى کۆمپیوتەر، تەکنەلۆجیاى هێڵکارى ... ، بزنس و کارە پیشەییەکان).\n·دامەزراوەکە بە سیستمى کۆکردنەوەى خاڵ (Credit) كاردەکات، کە هاوشانە لەگەڵ سیستمى بەخشینى خاڵ (Credit)ى ئەوروپى (ECTS) و سیستمى ئەمریکى.\n·ئەم دامەزراوە کاردەکات بە سیستمى بەخشینى خاڵ، هەروەها هاوتاکردن و چەسپاندنى خاڵ و گواستنەوەو کۆکردنەوەى لەماوەى (٢–٤) ساڵ، بەجۆرێک لەگەڵ سیستمى وەزارەتى خوێندنى باڵا و توێژینەوەى زانستى بگونجێت.\n·خاوەن بڕوانامەى دکتۆرا بێت لە بابەتەکانى زانستى کردارەکى و پیشەیى.\n·ئەزمونى باشى لە سیستمى وڵاتانى ئەوروپا و ئەمریکا و وڵاتە پێشکەوتوەکانى هەبێت.\n·ئەزمونى باشى لە سیستمى خوێندنى باڵاى هەرێم هەبێت.


زایینی: ١٥-٠٤-٢٠١٧ - هەتاوی: ١٣٩٦/٠١/٢٦ - ٢٣:٢٤ تاران قه‌باره‌ی فۆنت:\nکوردستان میدیا: ژمارەیەک لە کۆڵبەرانی کورد لە شاری سەردەشت کەوتنە بەر پەلاماری هێزە جینایەتکارەکانی ڕێژیمی ئیسلامیی ئێران.\nبەپێی هەواڵی گەیشتوو بە ماڵپەڕی کوردستان میدیا، ئێوارەی ڕۆژی شەممە ڕێکەوتی ٢٦ی خاکەلێوەی ١٣٩٦ی هەتاوی، ژمارەیەک لە کۆڵبەرانی کورد لە سنووری شاری سەردەشت. کەوتنە بەر پەلاماری هێزە ئینتزامییەکانی ڕێژیمی ئێران و لە ئاکامدا چەند کۆڵبەری کورد کوژران و بریندار بوون.\nهەواڵنێری ماڵپەڕی کوردستان میدیا لەو بارەیەوە ڕایگەیاندووە، هێزەکانی ڕێژیم لە ناوچەی "هۆدەران"ـی سەردەشت هێرشێان کردووەتەوە سەر ئەو کۆڵبەرانە.\nبەپێی ئەو ڕاپۆرتە ٤ کۆڵبەر کوژرا و برێندار بوونە و هەروەها هێزەکانی ڕێژیمی ئێران لە پاسگای "دەشتی کەپران" و "بەردەپان" کەوتونەتە حاڵەتی ئامادە باشییەوە و هێزە سەرکوتکەرەکانی ڕێژیم ناهێڵن خەڵکی ئەو ناوچەیە بە هانای کۆڵبەرانەوە بچن.\nشوناسی یەکێک لەو کۆڵبەرە کوردەی کە بە دەستی هێزە جەلادەکانی ڕێژیم کوژراوە "ئەحمەد مام قادری" ڕاگەیەندراوە.\nهەروەها ئەو هێزانەی ڕێژیم نەیانهێشتووە کە خەڵک کۆڵبەرانی بریندار بۆ نەخۆشخانە ڕاگوازن.\nهەروەها هەواڵەکان باس لەوە دەکەن کە ٩ کەس لە هێزەکانی ڕێژیم کوژراوە بریندار بوونە.\nهەواڵنێری ماڵپەڕی کوردستان میدیا هەروەها ڕایگەیاند کە خەڵکی شاری سەردەشت و ناوچەکە ڕژاونەتە شوێنی دەرگیری نێوان کۆڵبەرانی کورد و هێزە ئینتزامییەکانی ڕێژیمی ئێران.\nزانیاری تەکمیلی دواتر بڵاو دەکرێتەوە.


وتووێژ:سێرجیۆ ڕامۆس - ویکیپیدیا، ئینسایکڵۆپیدیای ئازاد\n١ ناڕەزایەتی بەرامبەر بە سڕینەوە\nناڕەزایەتی بەرامبەر بە سڕینەوەدەستکاری\nبەڕای من مانەوەی ئەم ڕەوانەکارە پێویستە زۆربەی کوردانی باشوور و توانج لێدەرەکانی عەرەب بۆ تۆپی پێ بە سێرجیۆ ڕامۆس ناوی دەبەن. لەوانەیە زۆربەی میوانانی ویکیپیدیا بە سێرجیۆ گەڕانی بۆ بکەن نەک بە سێرخیۆ ڕامۆس. --Muhammed taha (وتووێژ) ١٨:٢٥, ١٤ تەمموز ٢٠١٢ (UTC)\nمن مۆرکی سڕینەوەم لەم ناوە داوە ھەتا بتوانین ناوی سێرخیۆ بگوێزینەوە بۆ سێرجیۆ چونکوو تا ئەم لاپەڕەیە نەسڕینەوە ناتوانین سێرخیۆ بگوێزینەوە بۆ سێرجیۆ. لە لاپەڕەکەشدا نووسیومە سڕینەوە بۆ گواستنەوە. سپاس--چالاکوتووێژ ١٨:٣٦, ١٤ تەمموز ٢٠١٢ (UTC)\nدەبێ سێرخیۆ و سێرجیۆ و سێرگیۆ لەیەکتری بکرێنەوە ووتاری دیکە هەیە بەنێوی سێرخیۆ ئەگوێرۆ لەوێ بە خ لێرەش بە ج!! > kushared (لێدوان) ١٤:٤٩, ١ ئایار ٢٠١٣ (UTC)\nبەڕای من ئەبێ ئەم (سێرجیۆ) بگۆڕدرێت بۆ (سێرخیۆ) چونکە ناوەکە ئیسپانیە نەوەک ئینگلیزی! وە هەروەها لە وتاری سێرخیۆ ئەگوێرۆـدا بە هەمان شێوە ناوەکە بە (سێرخیۆ) هاتووە، سوپاس. --(کۆڤان زەکەریا) ,وتوو وێژ ١٥:٥٥، ٣٠ی ئازاری ٢٠١٦ (UTC)\nمن خۆم لەگەڵ سێرخێۆم. لە زمانی ئینگلیزیدا دەنگی /خ/ نییە خۆ ئەمە کێشەی ئیسپانی و کوردی نییە. بە دڵنیایەوە ئەگەر لە ئینگلیزیشدا دەنگی /خ/ ھەبوایە ئەوانیش ھەر دەیانوت سێرخیۆ.--چالاک وتووێژ ٠٩:٥٢، ٣ی نیسانی ٢٠١٦ (UTC)\nمن ئێستا دەستکاری 1 بەستەری دەرەکیم کرد لەسەر سێرجیۆ ڕامۆس. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستتە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20100315212402/http://www.realmadrid.com/cs/Satellite/en/1193041476158/1193041476906/jugador/Jugador/Ramos.htm زیاد کرا بۆ http://www.realmadrid.com/cs/Satellite/en/1193041476158/1193041476906/jugador/Jugador/Ramos.htm\nکاتێکی شاد!—InternetArchiveBot (سکاڵاکردنی کێشە) ٢١:٤٩، ٢ی ئەیلوولی ٢٠١٧ (UTC)\nمن ئێستا دەستکاری ١ بەستەری دەرەکیی سێرجیۆ ڕامۆسم کرد. تکایە بەسەر دەستکارییەکەمدا بچۆرەوە. ئەگەر ھەر پرسیارێکت ھەیە، یان پێویستە کە وا لە بۆتەکە بکەیت بەستەرەکان، یانیش ھەموو پەڕەکە فەرامۆش بکات، تکایە سەردانی پرسیارە دووپاتکراوەکان بکە بۆ وردەکاری زیادتر. من ئەم دەستکارییانەم ئەنجام داوە:\nئەرشیڤێکی نوێ https://web.archive.org/web/20120430202318/http://www.sergioramos.es/ بۆ http://www.sergioramos.es/ زیاد کرا\nکاتێکی شاد!—InternetArchiveBot (سکاڵاکردنی کێشە) ٠٠:٣٩، ١٤ی کانوونی یەکەمی ٢٠١٩ (UTC)\nوەرگیراو لە «https://ckb.wikipedia.org/w/index.php?title=وتووێژ:سێرجیۆ_ڕامۆس&oldid=650811»\nبگەڕێوە بۆ پەڕەی "سێرجیۆ ڕامۆس".\nدواجار لە ٠٠:٣٩ی ١٤ی کانوونی یەکەمی ٢٠١٩ دەستکاری کراوە\nئەم پەڕەیە دواجار لە ٠٠:٣٩ی ١٤ی کانوونی یەکەمی ٢٠١٩ نوێ کراوەتەوە.


زۆربا . ئەو پیاوەی کە دواتر ژیانی بوو بە ڕۆمان، فلم و سەما. - بنکەی روناکبیریی گەلاوێژ :: Gelawej\nنشاطات Oct 16, 2021\nبەکوردیکردنی لەئینگلزییەوە؛ هیوا موسا\nئەمڕۆ زۆربا بوەتە ناوێکی ناسراو لەیۆنان و جیهاندا. ئەو شاکارێکی گەورەیە هەم لەسینەماو هەم لەناو ئەدەبیاتی مۆدێرنی یۆنانیدا، کە لەسەر ڕۆمانە بەناوبانگەکەی نیکۆس خۆی بونیاد ناوە. بەڵام ئەوپرسیارەی چ لەئەدەبیاتی کوردو هەتاڕادەیەک جیهانیشدا نەکراوە ئەوەیە: ئایا زۆربا بەرهەمی خەیاڵی نیکۆس کازانتزاکیس خۆیەتی یان زۆربا کاراکتەرێکی ڕاستەو نیکۆس لێزانانە توانیوێتی بیگوازێتەوە بۆناو ئەدەب. وەڵامی ئەم پرسیارە ئەوەیە کە زۆربا کاراکتەرێکی ڕاستیە، ئەگەرچی نیکۆس ڕوداوەکانی لەسەردورگەی کریتی دروستدەکات لەکاتێکدا زۆربای ڕاستی پێی نەخستۆتە سەر ئەو دورگەیە.\nکاتێک ڕۆماننوسی یۆنانی نیكۆس كانزاتزاكیس، جۆرجیۆس ئەلیکس زۆربا دەبینێت لەسەر شاخی ئاسۆس( لەیۆنان) لەساڵی ١٩١٥ دا ، لەو دانیشتنەدا زۆربا زۆر کاریگەری لەسەر نیکۆس دادەنێت، ئارەزوەکانی زۆربا بۆ ژیان، بێ خەمی، بی دەربەستیەکانی ئەو بۆکێشەو ئازارەکانی ژیان وایکرد کاریگەری لەسەر نیکۆس دابنێت و نیکۆس بیربکاتەوە لەوەی کە ڕۆمانێک لەسەر ئەم کەسایەتی یە تایبەتە بنوسێت.\nزۆربای ڕاستی کێ یە؟\nجیرجۆس ئەلێكسیس زۆربا لە لیڤادی لە ناوچەی پیریایی مەسەدۆنیا لەساڵی ١٨٦٥ لەدایک بوە. کوڕی فۆتیسە، زۆربا لەگەنجێتیدا ماڵەوە بەجێدەهێڵێت و دەڕوات بۆ هالکیدیکی و لە گوندی پالیۆچۆری نیشتەجێ دەبێت. لەگەڵ هاوڕێیەکیدا لەوێ دەمێنێتەوە و ئەم کارانە دەکات: وە داربڕ، ئاسنەگەر،تەنەکەچی، مەیتەرو ماوەیەکیش وەک کرێکاری کانی خەڵوز بۆ کۆمپانیایەکی فەڕەنسی کاری کردوە.\nلەکاتی کارکردنی لەو کانە خەلوزەدا، زۆربا نزیک دەبێتەوە لە بەڕێوبەری کانەکەو دواتر لەگەڵ ئێلێنی کچی بەڕێوبەردا دەکەوێتە پەیوەندی خۆشەویستییەوەو کچەکەی دەفڕێنێت و دەیکات بەهاوسەری خۆی، ئەوان هەردوو پێکەوە وەک ژن و مێرد لەپالێۆچۆری نیشتەجێدەبن و بەرهەمی هاوسەرگیرییەکەیان دوازدە منداڵێان دەبێت، بەڵام حەوت هەتا هەشت منداڵیان دەمێنێتەوەو ئەوانی تر دەمرن .\nدواتر ژنەکەشی دەمرێت، ئیدی ئەو خێزانە بۆ ماوەی چەندین ساڵ لە دۆخێکی هەژاری وبێ سەرپرشتیاری قورسدا ژیان بەسەر دەبەن.\nیەکتربینینی زۆرباو نیکۆس کازانتزاکیس\nلەساڵی ١٩١٥ دا زۆربا ڕۆشت بۆ شاخی ئاسۆس و بوو بە ڕەبەن لەدێرێکدا. لەوێ چاوی بە نیکۆس کازانتزاکیس کەوت و هاوڕیەتی بەهێزی نێوان ئەم دوو کەسایەتییە گرێدرا پێکەوە. دواتر هەردوکیان ڕۆشتن بەرەو مانی، کە لەوێ نیکۆس کازانتزاکیس دیاریکرا بۆ بەرێوبردنی کانەخەڵوزی پراستۆڤا لەنزیک ستۆوپا.\nزۆربا لەگەڵ خۆیدا پێنج لەمنداڵە هەتیوەکانی خۆی هێنا بۆ شوێنەتازەکەی، وە کازانتزاکیسیش زۆربای کرد بە بەسەرپرشتی کانەکە. لە گوندێکی جوانی نزیک کەنار دەریاکەدا پێکەوە دەژیان. ژیانێک دوور لەجەنگ، لەبرسێتی و سامناکی. ئیدی پەیمانێکی هاوڕیەتی لەنێوان ئەم دوانەدا مۆرکرا. هەردووکیان ڕۆژانە بۆچەندین کاتژمێر لە کەنارە دڵڕفێنەکەی کالاگۆریا گفتوگۆیان دەکرد لەبارەی ژیانەوەو کاتەکانی خۆیان بەسەر دەبرد.\nکازانتزاکیس ئەلیکس زۆربای خولقاند.\nگفتوگۆ کۆتاینەهاتوەکانی نیکۆس لەگەڵ زۆربادا، لەگەڵ ڕەفتارو کەسایەتی یە پڕ وزەو چالاکییەی زۆربادا، وزەو ئەندیشەیەکی زۆری بەخشی بە نیکۆس بۆ ئەوەی ئەلیکس زۆربایەکی خۆشەویست و نیوە ئەفسانە دروستکات لە دووتوێی کتێبێکداو وە دواتر یش بکرێت بە فلم و سەما.\nکازانتزاکیس پەسەندی ڕێگای ژیانی زۆربای کردبوو ئەو شەیدای ئەو پەیوەندی و خۆش ڕابواردنەی زۆربا بوو، لە خوارنەوەوە بۆ خۆشەویستی و سێکس و سەماکانی. ئەو سەرسام بوو بە ژیانە پڕ جوڵەو نائارامەکەی زۆربا، بە دڵە میهرەبان و کراوەکەی. نیکۆس بەکورتی و پوختی زۆربای خستۆتە ڕوو وەک کەسێکی فرەخۆر، سەرخۆش، ئیشکەرو ماندوو گەڕۆک. وەک دەڵێن کەسی خاوەن حەوت ئیش چوار دیواری نی یە هەتا بتوانێت تێیدا بحەسێتەوەو بیپاریزیت.\nدواتر لەساڵی ١٩٢٠ دا زۆربا شوێن نیکۆس کازانتزاکیس کەوت بۆ هەرێمێکی سەر دەریای ڕەش، ئەوکات نیکۆسی نوسەر وەک نوێنەری دەوڵەتی گریک دیاریکرا دوای جینۆسایدی پۆنتیکەکان، کە نیكۆس لەوشوێنەدا توانی نزیک بە سەد هەزار (پۆنتۆسی ) بپارێزێت و وە بیانگوازێتەوە بۆ شاری ساڵۆنیکی، بەپێی ئەو تۆمارانەی کەلە وەزارەتی دەرەوەی یۆناندا پارێزراو هاتوە\nدوای ئەرکی پۆنتۆسەکان ئەو دوو هاوڕێیە لەیەک دابران و جیابونەوەو ئیدی یەکتریان نەبینییەوە جارێکی تر. بەڵێ زۆربا لە ئەندێشەو مێشكی نیكۆسدا بەردەوام بووە لە ژیان ، لەسەما، لە خواردنەوە، لە خواردن و وتنی گاڵتەو گەپ و خۆدانە بەرخۆر\nخانوەکەی زۆربا لە پالێۆچۆری بووە بە مۆزەخانە.\nخانوەکەی پالێۆچۆری هالکیدیکی، کە زۆربای پاڵەوانی کازانتزاکیس بۆ ماوەی بیست و دوو ساڵ تێیدا ژیاو خێزان و دوازدە منداڵەکەی تێیدا بەخێوکرد ئێستا بوە بە مۆزەخانەیەک. ئەمەش دوای ئەوەی کە پلانی بەرزکردنەوەو گەشەپێدانی خانوەکەی زۆربا ڕۆشتە بواری جێبەجیکردنەوە لەساڵێ ٢٠٢٠ دا، وە بریاردرا ببەخشرێت بە شارەداری ئەرستۆتالس، لە بۆنەیەکدا کە بۆی ڕێکخرابوو لە پالیۆچۆری بەئامادەبونی جێگری پێشوی وەزیری ناوخۆی یۆنان سێدۆرۆس کاراوگلو.\nڕۆمانی زۆربا بۆ زیاد لە ٣٤ زمان وەرگێڕدراوە، وەکراوە بەفلم و سێ خەڵاتی ئۆسکاری بردوە. جێگەی دەستخۆشی یە ساڵانی نەوەدەکای چیرۆک نوس و وەرگێڕ مامۆستا ڕەوف بێگەرد وەریگێراوە بۆ زمانی شیرینی کوردی.\n( ) پۆنتۆسەکان کەمایەتیەکی نەتەوەی ناو تورکیان ئەوان بەڕەچەڵەک یۆنانین، لە دوو هەزار ساڵ پێش زاینەوە، ئەوان هاتونەتە ناوچەکانی سەردەریای ڕەش و بە قەڕاغی ئەودەریاییەدا بڵاوبونەتەوە، هەر لە سەرو ئەستەنبوڵەوە بۆ ترابزۆن و چانکالەو ناوچەکانی کە. لەدوای دروستبونی کۆماری تورکیا، بەپێ ڕێکەوتنێک لەنێوان یۆنان و تورکیادا، ئەوان دەرکران لەتورکیاو ڕاگواستران بۆ یۆنان، وە زۆربەیان لەشاری ساڵۆنیکی نیشتەجێبون، هەندێکیشیان ئەسیمیلەکران و کراون بە تورک و موسوڵمان. بەپێی هەندێ سەرچاوەی ناو تورکیا ئەکرەم ئیمان ئۆغلۆی سەرۆک شارەوانی دیاربەکرد یەکێکە لەو منداڵە پۆنتۆسە ئەسیمیلەکراوە.


به‌ریتانیا له‌سه‌ر مه‌سه‌له‌ی هه‌وڵی کوشتنی باڵیۆزی سعودیـیه سه‌روه‌ت و سامانی چه‌ند ئێرانیـیه‌ک سڕ ده‌کات\nبه‌ریتانیا سه‌روه‌ت و سامانی 5 پـیاوی سڕکردووه له په‌یوه‌ندیـیاندا به‌و پـیلانه‌ی ئێرانـیـیه‌کان بۆ تیرۆرکردنی باڵیۆزی عه‌ره‌بسـتانی سـعودیـیه له ئه‌مه‌ریکا.\nله نێو ئه‌و پـیاوانه‌دا ئه‌و دوو ئێرانیـیه هه‌ن که کاربه‌ده‌سـتانی ئه‌مه‌ریکا ده‌ڵێن تۆمه‌تبارکراون به ده‌سـت هه‌بوونیان له پـیلانه‌که‌دا. هه‌روه‌ها پـیاوێـکی دیکه که به‌ریتانیا ده‌ڵێت فه‌رمانده‌یه‌کی سوپای پاسـدارانه.\nله لایه‌کی دیکه‌وه سه‌رۆکی ئێران مه‌حمود ئه‌حمه‌دی نه‌ژاد ئه‌مه‌ریکای تاوانبارکرد به‌وه‌ی مه‌سه‌له‌ی ئه‌م پـیلانگێڕیـیه‌ی هه‌ڵبه‌سـتووه به مه‌به‌ستی دروسـتکردنی که‌لێـنێـک له نێوان تاران و عه‌ره‌بسـتانی سـعودیـیه.\nدره‌نگانێـکی دووشه‌ممه و له چاوپـێـکه‌وتنێـکی ته‌له‌فیزیۆنیدا له‌گه‌ڵ که‌ناڵی ئه‌لجه‌زیره ئه‌حمه‌دی نه‌ژاد گوتی ئه‌مه‌ریکا به‌م تۆمه‌تکردنه هیچ به‌ده‌ست ناهێنێت. گوتیشی هه‌روه‌ها مه‌به‌ستی دیکه له پـشـت ئه‌م مه‌سه‌له‌یه‌وه هه‌یه، ئه‌ویش لادانی سه‌رنجه له‌سه‌ر گرفته ئابوریـیه‌کانی ئه‌مه‌ریکایه.\nهه‌روه‌ها ئه‌حمه‌دی نه‌ژاد ڕه‌تی کرده‌وه کۆماری ئیسلامی و واشنتن به‌ره‌و ڕووبه‌ڕووبوونه‌وه‌ی له‌شـکری بڕۆن، به‌ڵام سه‌رزه‌نشتی ئه‌وه‌ی کرد که به ده‌سـتێوه‌ردانی به‌رفراوانی ئه‌مه‌ریکا له کاروباره‌کانی ناوچه‌که‌دا ناوی برد.\nپـێشـتر ڕۆژی دووشه‌ممه ئاژانسی هه‌واڵه‌کانی IRNA گوتی وه‌زیری ده‌ره‌وه‌ی ئێران عه‌لی ئه‌کبه‌ر سـاڵحی داوای له ئه‌مه‌ریکا کردووه هه‌ر چی به‌ڵگه‌یه‌کی له‌سه‌ر که‌یسه‌که هه‌یه نیشـانی ئێرانی بدات.\nئێران نکوڵی له‌و ئیدیعایه کردووه و ڕۆژی یه‌کشه‌ممه ڕێبه‌ری باڵای ئێران ئه‌یه‌توڵڵا عه‌لی خامه‌نه‌یی گوتی هه‌ر کاردانه‌وه‌یه‌کی سیاسی و ئاسایشی نه‌گونجاو له لایه‌ن ئه‌مه‌ریکاوه له‌سه‌ر مه‌سه‌له‌که کاردانه‌وه‌یه‌کی توندی لێـده‌که‌وێته‌وه.